Фақат бойлар учун: Louis Vuitton High Snobiety – нақ минг долларлик қулоқчин! - Terabayt.Uz\nФақат бойлар учун: Louis Vuitton High Snobiety – нақ минг долларлик қулоқчин!\nЗамонавий гаджетлар ривожлангани сайин уларнинг қимматбаҳо аксессуар сифатида тақдим этилувчи турлари ҳам кўпайиб бормоқда. Тилла суви юритилган, бриллиант ёки рубин қадалган смартфонлар, «ақлли» соат ва билагузуклар шулар жумласидандир.\nЎҚИНГ: Минг долларлик Galaxy Note 9 қимматми? 57 минг долларлиги ҳам бор, бир кило соф олтиндан!\nLouis Vuitton компанияси High Snobiety русумли симсиз қулоқчинни намойиш этди. Нархи 995 АҚШ доллари бўлган ушбу аксессуарнинг эҳтимолий харидорлари биринчи ўринда брендга аҳамият берувчи, ўзига тўқ кишилардир.\nТабиийки, бу ерда Louis Vuitton фақат брендни бозорда илгари сурувчи сифатида намоён бўлмоқда. Қулоқчиннинг ишлаб чиқарувчиси эса Master & Dynamic компаниясидир. Аниқроқ қилиб айтганда, ўтган йил сентябрда тақдим этилган Master & Dynamic MW07 русумли симсиз қулоқчиннинг Louis Vuitton брендли талқини чиқарилган.\nБрендланган версияни бозорда Louis Vuitton илгари суради; бу қулоқчиннинг кўриниши ҳам, ғилофининг дизайни ҳам ўзгача. Табиийки, нархи ҳам уч баравардан зиёдроққа оширилган – оригинал Master & Dynamic MW07 қулоқчини «атиги» 300 доллар туради ва қуйидагича кўринишга эга:\nНима ҳам дердик, буни бозор деб қўйибди – ҳар бир товарнинг ўз харидори бор. Дарвоқе, бизнинг Terashop.uz интернет-дўконимиздан бунчалик қимматбаҳо бўлмаса-да, сифатли қулоқчинларни 132 000 сўмдан бошланувчи нархларда онлайн усулда сотиб олиш мумкин.\nЎҚИНГ: Қиммат дегани - зўр дегани эмас\n#қулоқчин #нархлар #аксессуарлар #Louis Vuitton High Snobiety


ГЕКСОРАЛ® аэрозоль – medu.uz – Дорилар ҳақида маълумотлар ўзбек тилида\nHome Йўриқномалар ГЕКСОРАЛ® аэрозоль\nГЕКСОРАЛ® препаратининг микробларга қарши таъсири бактерияларнинг метаболизмини оксидланиш реакцияларини сусайтириши билан боғлиқ (тиамин антагонисти). Препарат антибактериал ва замбуруғларга қарши таъсир, хусусан граммусбат бактериялар ва Candida оиласи замбуруғларига нисбатан кенг таъсир доирасига эга, аммо ГЕКСОРАЛ® препарати, масалан Pseudomonas aeruginosa ёки Proteus spp. чақирган инфекцияларни даволашда ҳам самара кўрсатиши мумкин. 100 мг/мл концентрацияда препарат бактерияларнинг кўпчилик штаммларини сусайтиради. Чидамлиликни ривожланиши кузатилмаган. Гексэтидин шиллиқ қаватга кучсиз оғриқсизлантирувчи таъсир кўрсатади.\nОғиз бўшлиғи ва ҳиқилдоқ инфекцион яллиғланиш касалликларида симптоматик даволаш:\nОғиз бўшлиғи гигиенаси, шунингдек оғиздаги ёқимсиз ҳидни бартараф қилиш учун.\nОлдингисиГексорал® Табс Классик06.05.2018


Ўзбекистон Президенти: Мард посбонлари бор халқнинг эртанги кунга (...)\nБугун Президент Администрациясида Ўзбекистон Қуролли кучлари ташкил этилганининг 30 йиллиги ҳамда Ватан ҳимоячилари куни муносабати билан давлатимизнинг юксак мукофотлари - ҳарбий унвонлар, орден ва медаллар билан тақдирланган ҳарбий хизматчилар ва ҳуқуқни муҳофаза қилиш органларининг бир гуруҳ ходимларини тақдирлаш маросими бўлди, деб хабар бермоқда “Дунё” АА мухбири.\nМустақиллигимизнинг 30 йилида Қуролли Кучларимиз ташкил топиб, фидойи аскарлар, офицер ва генераллар етиштириб, зарур аслаҳалар билан таъминланиб, бугун мана шундай етук армияга айланди. Бу жонажон Ватанимиздаги тинчлик, барқарорлик, халқимизнинг осойишта яшашига замин бўлаяпти, – деди Шавкат Мирзиёев.\nКечаги йиғилишда биз муносиб куч-қудратимизни бундан ҳам мустаҳкамлаш, ҳар бир йўналишда илмни ривожлантириш, кадрлар тайёрлаш бўйича катта режалар қабул қилдик. Дунёда ва минтақамизда бўлаётган таҳликали воқеаларни чуқур таҳлил қилиб, халқимизнинг тинчлиги, чегараларимиз дахлсизлиги бўйича қўшимча чоралар кўрамиз. Биз фақат ўз кучимизга ишонамиз, – деди Олий Бош Қўмондон.\nҲарбий округларга, ҳарбий-маъмурий секторларга мен қўйган энг катта вазифа – халқ билан армия бирлигини таъминлаш, инсон қадрини улуғлаш ҳақида бўлди. Бунда сизлар етакчи, ҳар бир ҳаракатингиз билан ёшларга намуна бўласиз, деб ишонаман, – деди давлат раҳбари.\nАфсуски, ҳамма мукофотланганларни бу залга йиғишнинг иложи йўқ. Лекин барча мукофотланганларни, бугун келолмаганларни ҳам давлатимизнинг юксак унвонлари, орден ва медаллари билан чин дилдан табриклайман. Мукофот бу – эътибор, халқимизнинг ишончи тимсоли. Бу сизларга руҳ, куч-ғайрат бағишлаб, янги-янги муваффақиятларга ундаши керак. Мард посбонлари бор халқнинг эртанги кунга ишончи мустаҳкам, ғурур-ифтихори баланд бўлади, – деди Президент.


Тошкент шаҳри бренди тасдиқланди / Ўзбекистон янгиликлари, энг сўнгги хабарлар\nТошкент шаҳар Халқ депутатлари кенгаши Қарор орқали пойтахт бренди (логотипи)ни тасдиқлади.\nЛойиҳа мақсадига биноан, пойтахтга инвестицияларни жалб этишни ошириш, Марказий Осиёдаги ҳудудлар ўртасида ҳаёт кечириш, инвестиция ва туризм учун энг қулай бўлган минтақа сифатидаги Тошкентнинг ижобий қиёфаси белгилаб олинди. Бир неча ой мобайнида ишлаб чиқилган бренд “Тошкент - умумий уйимиз” ғоясига асосланган.\nЛоготип бош ғояси тамойилларида очиқ дарвозалар тасвири орқали шаҳарнинг меҳмондўстлиги ҳамда бағрикенглиги, шунингдек мовий осмон тасвири рамзи воситасида эса фаравон ва осойишта ҳаёт моҳияти сингдирилган. Белгининг асосий жиҳати шундаки, уни турли ҳолатга мослаштириб қўйиш, мавзу жиҳатдан безак, тасвир ва шаклга мослаштириш мумкин. Бу эса, уни шаҳарнинг турли жойи ҳамда тадбирлари – жамоат жойлари, музейлар, хизмат кўрсатиш муассасалари, транспорт, кўргазма, маданият тадбирларида ўрнатиш имкониятини беради.\nПойтахт чорраҳаларида чизилаётган "Вафел чизмалари" нима учун керак?


..:: ISLOM.UZ ::.. - Биласизми...?\nТеррор араб ихтироси ёки Исломий бидъат эмас, лекин замонавий асрда сиёсий изтироблар натижасида юзага келган нафратни бир кўринишидир. Аслида террор икки аср олдин юзага келган. Террор Франсада 1793 йил 10 мартдан 1794 йил 27 июлгача давом этди. Ана ўша террор сўзининг келиб чиқиш этимологияси франсуз ва инглиз тилларидан ясалгандир.\n«Мусулмонлар ва замонавий қарама-қаршилик» китобидан\nБирлашган миллатлар ташкилоти ҳисоботига кўра таҳминан дунё ер куррасининг ярми аёллар бўлиб, ишчи кучини учдан бири аёлларга тўғри келади. Дунёдаги даромаднинг ўндан бири ҳам аёллар хиссасига тўғри келади. Манзил муҳим ишларида, оилавий лойиҳаларда аёллар иш соатининг учдан иккисига тўғри келади. Бундан ташқари аёллар эркак кишини қўлга киритадиган маошни 40 фоизини олади. Дунёдаги кўчма ёки кўчмас мулк эгаларини бир фоизинигина аёллар ташкил қилади.\nЭркак ва аёллар орасидаги бесаводлик ҳисоботига кўра эркакларда бесаводлик нисбати 23, 5 фоизга, аёлларда эса 34 фоизга яъни 540 миллион аёлни ташкил қилади.\nВа яна камбағалларни ҳисоб-китоб қилиб чиқилганда дунё аҳолисининг бешдан бири камбағаллар бўлиб, ана шу камбағалларни 70 фоизи аёллардир.\nДунёдаги қочоқлар сони 18 миллион шахс бўлиб, 8 миллиони аёллардир. Осиёнинг ўзида 100 миллион аёл йўқ бўлади. Йўқ бўлиши тириклайин кўмиш ёки аборт натижасидадир. Бу икки хунук одат хусусан Ҳиндистон ва Хитойда кенг кўламда содир бўлади.\nЭнди ривожланган ғарб ўлкаларида эса кўриниш тамоман ўзгачадир. Яъни афзал ҳолатда эмас. Масалан Британиянинг ўзида охирги ўн йил ичида ажрашиш 50 фоизга ошган. Эр-хотин нормал яшаши 17 фоизга, ҳар бешта никоҳдан тўрттаси муваффақиятсизликка учрайди. Британиядаги оилаларнинг бешдан бири ажрашиш сабабли ота-онадан бирлари йўқ ҳолда яшайди. Булардан ҳам энг хатарлиси Британиядаги болаларнинг учдан бир қисми шаръий бўлмаган яъни никоҳсиз ҳолда туғилишидир.\nБу рақамлар Исландия воқеълигида яна ҳам хатарлидир. У ерда никоҳсиз туғиладиган болалар Исландиядаги болаларни 57, 3 фоизни ташкил қилади.\nФақат учта Оврупа давлатлари яъни Франса, Германия ва Британияда 25 миллион аёл ажрашиш сабабли ёки турмушга чиқмаслик оқибатида танҳо яшайди. Мана шу сабабли замонавий Франса файласуфи Жон Фурний: «Оила инсоният ривожланиш йўлидаги тўсиқ», деб сифатлади.\nАмерика қўшма штатларида бу ҳолат жуда ҳам ёмон кўринишдадир. Америкадаги ҳисоботлар шу нарсани кўрсатадики, ўн олти ёшдан кичик бўлган ўсмир қизларнинг 26 фоизи эътироф этишларича, улар зўравонлик ва ҳужумга учрашади. Болаларга нисбатан зўравонлик ва ҳужум 1985 ва 1991 йиллар орасида 40 фоизга кўтарилди. Ва яна ҳисобот шу нарсани кўрсатмоқдаки, қотиллик жиноятларини 80 фоизи оилавий жиноятлардир. 1993-йили 24500 та оилавий жиноят содир бўлган. Бундай ҳолат 1985- йили эса 20 мингни ташкил қилган. Бундай оилавий жиноятларнинг биринчи майдони кўча бўлмай балки оиладир. Америкада ҳар 18 дақиқада аёл калтаклашга дучор бўлади. Оврупанинг ривожланган Шветсия давлатида тажовуз қилиниши ва калтакланишдан ҳар йили маҳкамага 19 минг аёл шикоят қилади. Мана шу сабабдан Америкадаги Тайм оила мажалласи бу воқеъликни «Шахсий жаҳаннам» деб атади.\nМажалла хабар беришича, аёл кишига энг хатарли макон унинг уйидир ва энг хатарли душмани эри ёки маъшуқасидир, деб айтди.\nЁш болалар ҳуқуқи\n1989 йили Бирлашган миллатлар ташкилоти ёш болаларни ҳимоя қилиш хусусида ҳужжат қабул қилди. У 45 моддани ўз ичига олади. Мазкур йили 171 давлат тасдиқлашди. Ушбу ташкилотга Ислом конференсияга аъзо давлатлардан 43 таси ҳам аъзодир. Ушбу ташкилотга 29 давлат қўшилмади. Булар ичида Америка қўшма штатлари ва бешта Конференсия аъзолари бор.\nЭътироф этиш лозимки, саноати ривожланган давлатларда оила бузилиши оқибатида болалар аҳволи жуда оғир ҳолатдадир. Америка қўшма штатларидаги болаларни 26 фоизигина оиладан чиққани аниқланди. Саккиз миллион оила ота ёки онадан бири билан яшайди. Бу кўрсаткич 1970 йилдан бери икки баробарга ўсди. Америкада расмий ҳисоб жиноят ҳодисаларининг 70 фоизининг манбаси оиладаги ота ёки онанинг бирлари мавжуд эмаслигидан келиб чиқади, деб эътироф этади.\nУшбу ҳисоботлар шу нарсага ишора қиладики, ёш болаларга нисбатан оширилаётган душманчилик 1985 ва 1991 йил оралигида 40 фоизга ошган.\n16 ёшга етмаган қизларни 26 фоизи тажовузга учрашларини эътироф этишди. 1970 йилдан 1990 йилгача бу кўрсаткич 5 фоиздан ҳам ошмас эди. Америкада ҳар бештадан битта бола камбағаллик ва кийимсиз яшайди. Юз мингдан кўпроқ болалар жойсиз яшайди.\n1991 йили 2 миллион 600 минг бола таҳқирга учрашди.\n1998 йили 1 миллион 800 минг ўсмир зулмга учраган.\nҲисоб китоб шу нарсага ишора қиладики, Америкада болалар бошланғич мактабни битиришдан ойнаи жаҳонда 8 минг жиноят ва 100 минг зўравонликка гувоҳ бўлади.\nБу ҳолат Американи ўзида содир бўлмайди. Балки саноати ривожланган барча давлатларни ўз ичига олади. Масалан Англияда талоқ нисбати 50 фоизга ошган. Эр хотинлик ҳолати 16 фоизга тушиб кетган. Ота онадан ташкил топган оилалар Англияда бештадан биттасида мавжуд.\nСиёсий тортишувларда террорнинг ўрни\nИнглизчада «Terrorism» Франсузчада «Terrorisme» бўлади.\nФранса инқилоби мобайнида Морис Рубесбир, St. Just, Couthon каби кимсалар томонидан катта кўламда сиёсий зўравонликлар келиб чиқди. Уларни асли Франса аҳолисидан. Ўша пайтда Франса аҳолиси 27 миллион эди. Мана шу гуруҳ 40 минг кишини бошини жодимашина билан узиб, 300 минг кишини қамоқда ҳибс қилиб турди.\nМаданий ҳаёт ривожланиши билан террор ҳам ривожланиб борди. 1956 йили Франса ҳукумати Марокаш байроғини осиб олган самалётни олиб қочишни амалга оширди. Унинг бортида бешта Жазоир инқилобчилари Работдан Тунисга Жазоирдаги муаммони ҳал қилиш учун кетаётган эди. Токи Жазоир 1962 йили мустақилликка эришгунча Франса ҳукумати бу беш инқилобчини асир қилиб ушлаб турди. Катта давлат амалга оширган биринчи қароқчилик ҳодисаси эди.\nИкки йил ўтиб яна ҳам аниқроғи 1958/11/03 санада Америка қўшма штатлари Кубадаги самалётни олиб қочишни тузиб чиқди. Бу нарса 17 кишини фожеъона ўлими билан якун топди. 1960- йилдан 1964-йилгача Кубага қарашли 40 та самалёт олиб қочилди. Олиб қочувчилар Америка аэропортига худди фотиҳлардай кўринишда кириб келишди.\nМуаллиф: Муҳаммад Саммок\nдавоми бор (Инша Аллоҳ)


Санжар Раҳмонов мексикалик боксчи устидан ғалаба қозонди – Газета.uz\nLotinchada 25 феврал 2017, 21:11 Спорт\nЎзбекистонлик боксчи Санжар Раҳмонов 24 февраль куни Темекулда (Калифорния, АҚШ) бўлиб ўтган ShoBox: The New Generation профессионал бокс кечасида муваффақиятли иштирок этди. Шоу яқиндагина 40 ёшини нишонлаган афсонавий боксчи Флойд Мейвезернинг промоутерлик компанияси томонидан ташкил этилди. Showtime телеканали барча тўққиз жангни трансляция қилди.\n27 ёшли Андижон спорт мактаби вакили мексикалик Жозе Марруфо (10−6−2, 0 КО) билан беллашди. Қизғин ва томошабинбоп ўтган учрашувда ҳакамлар уч раунд якуни бўйича Санжар Раҳмоновни ғолиб деб топди.\n«Биз жангда ғалаба қозондик! Бироқ мен шогирдимга ҳақиқий жангни тақдим этган Жозе Марруфога миннатдорчилигимни билдиришни хоҳлар эдим, — деди ўзбекистонлик боксчининг мураббийи Дьюи Купер. — У Санжар Раҳмонов билан ҳақиқатдан томошабинбоп бўлган барча саккиз раундда тенг курашиб, унга яхшироқ бўлишига ёрдамлашди. Биз ғалабани нишонлаймиз, бироқ бугун мағлуб бўлганлар йўқ — ҳар икки боксчи ҳам руҳ ва жўшқинликни намоён этишди».\nShowtime New Generation — янги авлод боксчилари беллашадиган бокс мусобақалари серияси.\n26 феврал 2017, 16:32\nСанжаржон ғалабалар муборак бўлсин! Профессионал бокс кечасидаги ғалабангиздан беҳад қувондик. Жонажон Ватанимиз Ўзбекистонимиз байроғини рингда ҳамиша шундай ғалабалар билан намойиш этаверинг! Сизни ота онангизга, маҳаллангиз аҳлига ва сизни тарбиялаган барча устозларингизга катта раҳмат!


“Ақлвой” телеканалида яланғоч аёлларнинг суратини эфирга узатганлар жазоланди — Sof.uz\nЖАҲОН 200,614,362 180,790,853 4,265,101\n“Ақлвой” телеканалида яланғоч аёлларнинг суратини эфирга узатганлар жазоланди\n20.06 08:26 1234 Ўзбекистон\nСўнгги кунларда “Ақлвой” телеканали орқали намойиш этилган “Шахризода. Айтилмаган ҳикоялар” ва “Арт-Одиссей” мультсериалларидаги 2 та лавҳа кенг жамоатчилик орасида катта муҳокамага сабаб бўлди.\nАфсус билан шуни тан оламизки, болаларда янгиликка интилиш, уларни жаҳон маданий мероси билан таништириш, атроф-муҳитни ўрганишга қизиқиш уйғотишга қаратилган контент танланганига қарамай, унинг ичида кичик ёшдаги болалар учун номаъқул бўлган саҳналар инсон омили сабаб эфирга узатилган.⠀\nШуни маълум қиламизки, “Ақлвой” телеканали ҳар жиҳатдан ҳали жуда ёш ва жорий йилнинг 22 мартидан бошлаб тест режимида эфирга узатиб борилмоқда. Том маънода каналимиз энди оёққа турмоқда. Йўл қўйилган хатолар, албатта, каналимизнинг келгусида эҳтиёткорликка амал қилишига, унинг янада яхшиланиши, қизиқарли ва фойдали бўлишига туртки бўлади.\nУшбу йўл қўйилган хато бўйича бутун канал иждодкорлари керакли танбеҳни олди. Улар яна бир бор Ўзбекистон Республикасининг “Болаларни уларнинг соғлигига зиён етказувчи ахборотлардан ҳимоя қилиш” тўғрисидаги қонун талаблари билан таништириб чиқилди ва ушбу қонун бузилиш ҳолатларида интизомий жазо қўлланилиши ҳақида огоҳлантирилди. Шунингдек, контент назорати кучайтирилиши учун қўшимча ходим ишга олинади.\nКелажакда юқоридаги каби хатоларга йўл қўйилмаслик учун дубляж билан шуғулланаётган компаниялар билан қўшимча келишувлар амалга оширилди. Энди уларга маънавиятимизга зид бўлган лавҳалар ҳақида маълумот бериб туриш мажбурияти топширилади.⠀\nЯна бир бор барча телетомошабинларга йўл қўйилган хатога бефарқ бўлмаганликлари учун миннатдорчилик билдирамиз. Айнан сиз туфайли каналимиз ўсиб, ривожланиб, яхшиланиб боради. “Ақлвой” телеканали янги илмий-оммабоп дастурлар ва ранг-баранг киномаҳсулотлар билан болаларни қувонтиришда давом этади.v\n3.08 12:21 1514\nБугун, 11:52 921\n20:11 99 Жаҳон\nБугун, 20:08 79 Ўзбекистон\nБугун, 19:17 38 Ўзбекистон\nБугун, 15:53 437 Жаҳон\nБугун, 15:44 111 Спорт


Жомбой тумани хотин-қизлар қўмитасига раис тайинланди - zarnews.uz\nЖомбой тумани хотин-қизлар қўмитасига раис тайинланди\nЖомбой тумани ҳокимлиги хотин-қизлар қўмитасининг навбатдан ташқари йиғилиши ўтказилди.\nТадбирда вилоят ҳокими ўринбосари Гавҳар Алимова аёлларнинг ижтимоий турмуш даражасини ошириш, бандлигини таъминлаш, оилаларда маънавий муҳитни яхшилаш борасида тумандаги вазиятга тўхталди. Ютуқ ва камчиликлар муҳокама қилинди.\nЖамоатчилик вакиллари, маҳалла фахрийлари ҳамда фаол аёллар иштирок этган тадбирда ташкилий масала ҳам кўрилди.\n– Жомбой тумани хотин-қизлар қўмитасига шу пайтга қадар катта тажриба эгаси Ҳ.Ўсарова раҳбарлик қилиб келди, – деди Г.Алимова. – Бу муддатда аёллар муаммосини ҳал этиш борасида туман вилоятда етакчи бўлгани рост. Бугун у кишини нафақага кузатяпмиз. Аммо у маслаҳатлари билан бизга кўмак беришда давом этади. Ишонамизки, янги раҳбар нафақат яхши анъаналарни давом эттиради, балки янада халққа яқин бўлиб, аёллар билан боғлиқ муаммоларга туманнинг ўзида, тезкорлик билан ечим топади.\nБошқарув кенгаши қарори билан қўмита раиси лавозимига Юсупова Зарифа Абдусаломовна Жомбой тумани ҳокими ўринбосари, туман хотин-қизлар қўмитаси раиси лавозимига тайинланди.\nЗ.Юсупова бунгача туман “Оила” илмий-амалий тадқиқот маркази раҳбари вазифасида фаолият юритган.\nТеглар: хотин-қизлар қўмитаси тайинлов\nОқдарё тумани ҳокимига биринчи ўринбосар тайинланди\nСамарқанд вилояти ҳокимлиги ахборот-таҳлил гуруҳи раҳбари тайинланди\nКаттақўрғонда ЙПХ ходимлари бир оилани ёш болалари билан тунда кўчада қолдиргани акс этган видео бўйича текширув бошланди\nХалқ таълими вазири коронавирусга чалиниб, бошидан кечирганлари ҳақида маълум қилди\nСамарқанд шаҳридаги 35-умумий ўрта таълим мактаби нега 1-синфга ўқувчиларни қабул қилмаяпти?\nСи Цзинпин хитойликларни озиқ-овқатни тежашга чақирди\nНоми бор, бироқ харитада йўқ давлатлар ҳақида эшитганмисиз?\nХитой тест синовлари коронавирус сайлов Россия Беларусь портлаш мактаблар тўлов-контракт Нью-Йорк COVID-19 Самарқанд


Жасур Абдураимов: "Биз қарши ҳужум тактикасига тайёр эмасмиз" / CHAMPIONAT.asia\n07:11Olamsport: Мадримов ва Головкинни таққослаш, Доғистонлик жангчи Чимаевга жавоб берди ва бошқа хабарлар 0 06:00ОФК Кубоги-2021. "Хўжанд" - "Насаф" 0:3 1 05:55ОФК Кубоги-2021. "Олой" - "Олтин Аср" 4:5 0 03:34ОФК кубоги-2021. Рўзиқул Бердиев: "Алиқуловни ўнг қанотга қўйганимиз ўзини тўлиқ оқлади" 16 00:57Оливье Жиру "Челси"да қолишни истамоқда 1 00:40Кевин де Брюйне машғулотларга қайтди 1 00:22Сульшер: "Санчес ва Лукаку - топ-футболчилар аммо..." 2 23:51Испания матбуоти Куман истеъфога чиқишга яқин турганини маълум қилди 10 23:32Дракслер ПСЖ билан шартномасини узайтирди 0 23:18Трент Евро-2020да қатнашмаслиги мумкин 12 22:54ОФК Кубоги. "Насаф" "Хўжанд" устидан йирик ғалабага эришди ва пешқадамликни мустаҳкамлаб олди 334 22:35Манчини Италия термаси билан шартномани узайтирди 0 22:15Кроос коронавирусга чалинди 3 21:51Сурат биздан, изоҳ сиздан! 13 21:26"Кальяри" билан ўйинда 3 очко ололмаган "Милан" ҳақида 3 та факт 4\nЖасур Абдураимов: "Биз қарши ҳужум тактикасига тайёр эмасмиз"\nТеглар : Жасур Абдураимов Металлург\nЎзбекистон Coca-Cola кубоги мусобақасининг гуруҳ босқичи 1-туридан ўрин олган "Машъал" - "Металлург" (2:1) учрашувидан сўнг меҳмонлар бош мураббийи Жасур Абдураимов журналистлар саволларига жавоб қайтарди.\n- Футбол ҳозир шунақа, ким охиригача чидаса, консентрацияни йўқотмаса ғалаба қозонади. Қўқонда кечган ўйинда биз шу каби холатда ютиб кетгандик. Бугун йигитларда охиригача бўлган консентрация етишмади. Ўйинни кўрдинглар, бугун йигитлар ёмон ўйнамади. Уларга бир оз вақт керак. Мени хурсанд қилган томони йигитлар ҳужумкор ўйин намойиш этмоқдалар. Шундан келиб чиқиб бизда вазиятлар юзага келаяпти.\n- Ўйиндаги вазиятларни таҳлил қилиб чиқдингизми?\n- Ўйиндан сўнг видео оператордан тасвирларни олиб ўтказиб юборилган голларни кўриб чиқдик. Қаерда хато қилдик, қандай гол ўтказиб юбордик, буларни таҳлил қилдик. Йигитларга ўз хатоларини кўрсатдик, уларга бу каби вазиятларда бошқача ўйнаш кераклигини тушунтирдик.\n- "Металлург" кубокда қандай натижани мақсад қилган?\n- Жамоамиз олдида ўзимизни ўйинимизни сифатли кўринишга олиб келиш вазифаси турибди. Чизиқлар ва жамоавий ўйинни йўлга қўйиб олсак, сифатли ўйин кўрсатсак натижа ўз-ўзидан келаверади.\n- Бугунги ўйинда ҳужумкор ўйин жамоангизга панд бердими?\n- Ҳужумда ўйнасак, албатта қарши ҳужумда хавф юзага келади. "Машъал" иккинчи бўлимда қарши ҳужум тактикасига асосланиб ўйнади. Бу футбол, натижага қараб биз ютқаздик. Лекин ўйин томонлама ютдик деб ўйлайман. "Металлург" доим ҳужумкор ўйнайди. Биз ҳозирда қарши ҳужум тактикасига тайёр эмасмиз.\n- Иван Нагаев кўрсатган ўйин ҳақида нима дея оласиз?\n- Нагаев ҳозирда ўз даражасида ўйнай олмаяпти. Ўйинлар давомида формага тушиб боради. У тезкор футболчи, ўйини чиқса у жуда кучли футболчи бўлади.\nШаҳзодбек Ғофурбеков: "Жасур Абдураимовга катта раҳмат айтаман" 13\nЎзбек футболи афсонаси 78 ёшда 9\nАброр Тошқўзиев: "Жасур Абдураимов ҳужумкор футбол кўрсатишни талаб қилмоқда" 4\nКахи Махарадзе миллий чемпионатда "Локомотив" таркибидаги 150-ўйинини ўтказди 2


Соғлом овқатланишни одатга айлантиринг\nМаълумки, Ўзбекистон Республикаси Президентининг 10.11.2020 йилдаги “Аҳолининг соғлом овқатланишини таъминлаш бўйича қўшимча чора-тадбирлар тўғрисида”ги қарор қабул қилинди. Бу чора-тадбир ўз навбатида аҳоли соғлом турмуш тарзини таъминлаш, Covid-19 пандемияси шароитида турли касалликларни олдини олиш, иммунитетни оширишга хизмат қилади.\nҲозирги замон геронтологияси (юнонча «геронтос» сўзидан олинган бўлиб, “қари”, “кекса”), яъни тирик организмларнинг қариш жараёнини ўрганадиган фан олдида турган энг асосий муаммолардан бири - нотўғри овқатланишдан келиб чиқадиган бевақт қариликнинг олдини олишдир. Организмнинг барвақт қариши маҳсулотларни нотўғри истеъмол қилиш, овқатланиш нормаларига амал қилмаслик натижасида юзага келиши аллақачон исботланган. Аср вабоси сифатида тилга олинаётган юрак хасталиклари - ишемик инсулт, миокард инфаркти, стенокардия, атеросклерозни келтириб чиқарувчи энг асосий сабаб сифатида нотўғри овқатланиш, меъёридан ортиқ овқатланиш кабилар тилга олинаяпти.\nТиббиёт соҳасида олиб борилган илмий тадқиқотлар касалликларнинг 70 фоиз овқатланиш қоидаларига амал қилмаслик оқибатида келиб чиқишини кўрсатади.\nЎз вақтида ва меъёрида, зарур бўлганда эса пархезбоп таомлар истеъмол қилиш муҳим аҳамиятга эга. Овқатланиш тиббий нуқтаи назардан ёш, тана тузилиши, иқлим, мабодо касаллик бўлса унинг тури ва давридан келиб чиқиб хасталикнинг олдини олиш учун турли хил тартиб ва таркибда тавсия этилади. Лекин, кўпчилик «рационал овқатланиш» деганда, мазали, тўйимли, юқори калорияли таомларни истеъмол қилишни назарда тутадилар.\nАммо, дунёдаги етакчи илмий марказларда олиб борилган кузатувлар шуни кўрсатмоқдаки, юқори сифатли ун маҳсулотлари ва ҳайвон ёғидан тайёрланган таомлар ҳамда ширинликларни меъёридан ортиқ тановул қилиш юрак қон – томир ва бошқа қатор аъзоларни касалликлари пайдо бўлишига олиб келади. Чунки мазкур таомлар тана вазни ортиши – семизлик, қонда холестерин миқдорини ошиши, қон босимини кўтарилиши, миокард инфаркти, бош мияга қон қуйилиши, қандли диабетга мойиллик туғилишининг асосий сабабларидан бири ҳисобланади. Ушбу касалликлар эса меҳнат фаолияти сусайишига, ҳаёт сифатини ёмонлашишига ва бевақт ҳаётдан кўз юмиш ҳолатлари юз беришига сабаб бўлади.\nЁғли ва углеводга бой таомларни меъёридан ортиқ истеъмол қилиш оқсиллар, углеводлар, ёғлар ўртасидаги мувозанатни бузилишига замин яратади. Аксинча, сабзавот ва мевалар, сут маҳсулотларидан етарлича фойдаланилмаслик натижасида витаминлар, макро ва микроэлементлар етишмаслиги юзага келади. Буларни азалдан инсониятга маълум эканлигини милоддан олдинги тўрт юзинчи йилларда яшаган тиббиётнинг отаси ҳисобланмиш Гиппократни «Истеъмол қилаётган таомингиз дори вазифасини ўтасин, дорингиз таомдан иборат бўлсин» деб таъкидлагани ҳам тасдиқлайди.\nЎтмишда табиблар “одам боласининг ичига касаллик оғзидан киради” деганда айнан шуни назарда тутишган. Буюк бобокалонимиз Алишер Навоий «Сиҳат тиласанг кам е, иззат тиласанг кам де», деб бекорга таъкидламаганлар.\nОвқатланиш тиббий нуқтаи назардан ёш, тана тузилиши, иқлим, мабодо касаллик бўлса унинг тури ва давридан келиб чиқиб хасталикнинг олдини олиш учун турли хил тартиб ва таркибда тавсия этилади. Шундагина инсон узоқ, соғлом ва фаровон умр кўриши мумкин. Организм меъёрида фаолият кўрсатиши учун 600 дан ортиқ озуқалар керак. Улардан тахминан 90 % шифобахш таъсирга эга бўлиб, жуда кам қисми тананинг ўзида яратилади ва аксарияти ташқаридан киради. Бунга фақат рационал овқатланиш орқалигина эришиш мумкин. Айрим кишилар тартибсиз, овқатланиш ритмига амал қилмасдан (эрта нахорда ёки кечқурун ётишдан олдин) таом истеъмол қиладилар. Лекин юқоридагидан фарқли ўлароқ истеъмол қилинадиган таомлар организм тикланишини таъминласа, йўқотилган энергияга бўлган талабни қондирса, таркибида зарур даражада оқсиллар, ёғлар, углеводлар, витаминлар, микро – макроэлементлар, ўсимлик толалари сақласа ҳамда озиқ – овқатлар ва уларнинг таркиби, миқдори ошқозон – ичак тизими ферментлари фаоллиги билан мос келса рационал овқатланиш деб аталади.\nҲозирги вақтда рационал овқатланиш назарияси негизида таом истеъмол қилишни мувозанатлаштирилган концепцияси ишлаб чиқилган. Унга асосан истеъмол қилинаётган озиқ – овқатлар таркибида инсон учун зарур даражадаги оқсиллар, ёғлар, углеводлар, витаминлар, минерал моддалар ва сув бўлиши керак. Бундай ёндошишнинг асосий моҳияти ҳар бир киши сарфлайдиган энергия организмга тушаётган қувватга мос келишидан, овқат таркибидаги моддаларни ўзаро мутаносиблигидан, овқатланишни маълум сон ва оралиқда бўлишидан иборат.\nҲар бир кишининг бир кунда сарфлаётган энергияси асосий алмашинув, овқатнинг специфик - динамик таъсири ва фаолият тури мажмуасидан иборат. Асосий алмашинув қуввати – бу инсоннинг жисмоний тинч ҳолатда (масалан, уйқуда) ҳаётий муҳим жараёнлари (ҳужайраларда модда алмашинуви, нафас олиш, қон айланиши, овқат ҳазм бўлиши, асаб тизими) ва мушаклар тонусини қўллаб – қувватлаш учун зарур бўлган энергия.\nЭркакларда асосий алмашинув кўрсаткичи аёлларга нисбатан 10 % кўпроқ. Шунингдек, уларда тана вазнининг бир кг га 1 соатда бир ккал энергия сарф этилса, аёлларда бу кўрсаткич 0,9 ккал га тенг. Маълумки, ёш улғайиб борган сари инсонда мушаклар кичрайиши кузатилади. Бинобарин, унга мос равишда асосий алмашинув кўрсаткичи ҳам камайиб боради. Совуқ иқлим шароитларида ва юқори ҳарорат билан кечадиган айрим касалликларда асосий алмашинув кўрсаткичлари бир мунча юқори бўлишини (тана ҳароратини 10 га ошиши энергияга бўлган талабни 10 – 15 % га кўтаради) эсда тутиш лозим.\nОвқатни куннинг маълум вақтида истеъмол қилиш – бу шартли рефлекслар ҳосил бўлишига имкон яратади ҳамда ўз навбатида организмни овқат қабул қилишга тайёрлайди. Нонушта ва тушлик, тушлик ва кечки овқатлар оралиғидаги вақт 5 – 6 соатни ташкил этиши, мабодо уйқудан олдин овқатланиш иштиёқи бўлса камида 1,5 – 2 соат олдин таом қабул қилиш керак. ü Кунда 4 маротаба овқатланиш - унинг тахминан 25 % биринчи нонуштага, 15 % иккинчи нонуштага, 35 % тушликка, 25 % кечки овқатга тўғри келиши лозим. ü Овқатланганда унинг такрибий қисмига эътибор бериш жуда муҳим. Оқсилга бой озиқ – овқатлар асаб тизими қўзғалувчанлигини оширганлиги сабабли уларни куннинг биринчи ярмида яъни инсон фаол ҳаракатда бўлган даврда истеъмол қилиш маъқул. Акс ҳолда уйқуни қочиради ёки чуқур уйқу ҳолати юзага келишига тўсқинлик қилади. Кечки овқат кунлик овқатланишни кўп қисмини ташкил этганда ёғларнинг оксидланиши тўлиқ кузатилмай семиришга мойилликни келтириб чиқаради. Шунинг учун ҳар бир киши имкон кадар жисмоний фаол бўлишга ва рационал овқатланишга интилмоғи лозим.


ahlisunnat.com-Рўза-Ҳаром ишга қўл уриш рўзани бузадими?\nҲаром ишга қўл уриш рўзани бузадими?\nСавол: Рўзадор вақтда бирон гуноҳ иш қилиб қўйиш, ғийбат қилиш рўзани бузадими?\nЖавоб: Рўзани бузмайди, лекин рўзадор пайтда гуноҳлардан қаттиқ тийилиш керак. Ҳадиси шарифда: “Ғийбат қилиш, сўз ташиш, ёлғондан қасам ичиш, номаҳрамга шаҳват билан қараш рўзани бузади” деб марҳамат қилинди. (Дайламий)\nИмом Аъзам ҳазратлари бу ҳадиси шарифни “Бу гуноҳлар рўзанинг савобини бузади, сиҳҳатини бузмайди. Тутилган рўза макруҳ бўлади” деб шарҳлаганлар. Яъни бу гуноҳларни қилган одам рўза қарзидан қутулса ҳам, рўзага махсус бўлган катта савобларга эриша олмайди. Ҳадиси шарифда: “Қанча-қанча рўза тутувчилар борки, улар кун давомида очлик ва чанқоқликдан бошқа ҳеч нарсага эришолмайди” деб марҳамат қилинди. (Ибн Можа)\nРўза мўминлар учун бир неъмат ва омонатдир. Омонатни эҳтиёт қилиш керак. Унинг бекор кетмаслиги учун шартларига риоя қилиш керак. Ҳаромга қарашдан сақланиш керак! Ҳадиси шарифда: “Ҳаромга қараш шайтоннинг заҳарли ўқларидан бир ўқдир. Аллоҳ қўрқуви билан буни тарк этган одамга Аллоҳу таоло шундай бир имон берадики, бу имоннинг лаззатини ўша заҳоти-ёқ қалбида сезади”- деб марҳамат қилинди. (Ҳаким)\nРўза тутган мусулмон тилини ҳам ҳар хил бекорчи гаплардан тийиши керак. Ҳадиси шарифда: “Рўза оташга қалқондир. У ғийбат билан парчаланиб кетмагунича эгасини ўтдан ҳимоялайди. Рўзадор жоҳиллик қилиб, ёмон гап гапирмасин! Ўзига заҳм-заҳмат етказганларга мен рўзадорман, десин!”- деб марҳамат қилдилар. (Бухорий)\nКўз ва тилимизни гуноҳлардан сақлаганимиздек қулоғимизни ҳам сақлашимиз керак. Гапирганда ҳаром бўладиган нарсани тинглаш ҳам ҳаром бўлади. Қўл, оёқ ва бошқа аъзоларни ҳам ҳаромлардан тийиш керак. Рўза тутиб, аъзолари билан гуноҳ ишлашда давом этган киши, дори ўрнига заҳар ичган хастага ўхшайди. Чунки гуноҳ заҳардир, у савобларни йўқ қилади. Бир гуноҳ қилгандан кейин пушаймон бўлиш, яхшилик ва ибодат қилишда давом этиш керак.


Хакерлар аквариумдаги термостат орқали казинони «бузди»\n18.04.2018 08:18 0 351\n«Darktrace» компаниясининг киберхавфсизлик бўйича бош директори Никол Иганнинг айтишича, маиший буюм сабаб казино маълумотлар базасидаги муҳим маълумотлар тарқаб кетган. Хакерлар бино холлида турган «ақлли» термостатни бузишга муваффақ бўлган. Мазкур термостат аквариумдаги сув ҳароратини мониторинг қилиш учун ўрнатилган бўлган, деб хабар беради «4PDA».\nХакерлар казинода катта-катта пул тикадиган VIP-ўйинчилари рўйхатига кирган. Маълум қилинишича, базада муассасага ташриф буюрган меҳмонларнинг шахсий маълумотлари сақланган.\n«Ҳужум қилганлар смарт-термостатдан фойдаланиб тармоққа уланган. Шундан кейин улар маълумотлар базаси орқали «йирик» ўйинчиларни аниқлаган ва уларнинг шахсий маълумотларини булутга жойлаштирган», — дейди Никол Иган.\n«Darktrace»нинг киберхавфсизлик бўйича бош директори смарт-қурилмалардан эҳтиёт бўлишга чақирди. Чунки шу турдаги аксарият гаджетларда ҳеч қандай ҳимоя тизими мавжуд эмас. Ёвуз ниятли кимсалар «Wi-Fi» орқали уларга уланиши ва каттагина зарар етказиши мумкин.\nхакерлар казино смарт-термостат


Туркиядаги сиëсий ва иқтисадий вазият\nАмерика Қўшма Штатлари маъмуриятига кўра, у Ироққа қарши бошланиши мумкин бўлган уруш муносабати билан шимолий жабҳа ташкил этиш мақсадида ўз ҳарбий кучларини Туркия ҳудудига жойлаштириш ҳақидаги режалари, Туркия томонидан рад этилганидан сира ҳам ташвишланмайди.\nТуркия ҳукумати Бош вазири Абдулла Гул эса, Туркия парламентининг ўтган шанба кунги мажлисида тақрибан 60 мингдан иборат АҚШ кучларини мамлакат ҳудудига жойлаштиришни тасдиқлашда етарли овоз қозонолмади. Аммо, мазкур таклиф қайта парламентга тақдим этилиши мумкин. Бироқ, Абдулла Гул бу масала қачон амалга ошишини ошкор қилишдан ўзини тийди.\nАйни пайтда, АҚШ кемалари Туркия соҳилидан узоқроққа, Ўрта ер денгизининг шарқий қисмига аскарлар, танклар, артиллерия ва бошқа ҳарбий жиҳозларни ташимоқда. Оқ уй Анқаранинг тез орада ўз қарорини ўзгартиришига умид қилмоқда.\nВашингтонда эса, президент Жорж Буш [George Bush] маъмурияти Туркия парламентининг қарши овози хусусида ўз умидсизлигини баëн этди. Унга кўра, агарда Ироқда уруш бўладиган бўлса, Ироқ президенти Саддам Ҳусайнга қарши шимолий жабҳа ташкил этиш масаласида АҚШ катта қийинчиликларга дуч келиши мумкин.\nАммо, Оқ Уй матбуот вакили Ари Флейшернинг[Ari Fleischer] мухбирларга айтишича, президент Буш Туркиянинг ëрдамисиз ҳам Ироқ устидан ғалаба қозонишга ишонади: "Туркия варианти яхши вариант эканлиги ҳақида гапириб ўтиришга ҳожат йўқ, лекин бошқа вариантлар ҳам бор. Ҳарбий нуқтаи назардан қараганда, бу ерда бошқа йўллар ҳам мавжуд ва президент ана шу йўллар орқали ҳарбий муваффақиятга эришиш мумкинлигига ишонади".\nВашингтондаги Брукингс [Brookings] институти ҳарбий таҳлилчиларидан бири Мишайл О Ҳанлонга [Michael O'Hanlon] кўра, шимолий Ироққа ҳаво орқали танклар ва ëрдамчи кучларни олиб боришга қараганда, Туркияда Америка ҳарбий кучлари базасини ташкил этиш анча афзалдир.\nТуркиядан ташқари, дейди О Ҳанлон, Ироқ шимолига ҳарбий кучларни олиб бориш учун Америка кемалари йўлини Туркия соҳилидан Форс кўрфази орқали Қувайт шаҳри томон буриш керак бўлади. У ердан улар тахминан минг километр Ироқ шимолигача бўлган масофани босиб ўтиб, шимолий жабҳадан ҳужум қилишлари мумкин бўлади:\n"Мен Ироқ шимолига ҳаво орқали ҳарбий куч олиб бориш тадбирини унчалик муҳим деб ҳисобламайман. Чунки, агарда сиз нефт майдонларини қўлга киритмоқчи бўлсангиз ëки бир-бирига қарши курашаëтган турклар билан курдлар ўртасидаги келишмовчиликнинг олдини олмоқчи бўлсангиз, ўзингизни ҳимоя қилишга қодир бўлган ва минтақада кўзга кўринган катта ҳарбий кучга эга бўлишингиз керак".\nБошқа томондан Туркия парламенти АҚШ нинг ҳарбий соҳадаги таклифини рад этганидан кейин инвесторлар Туркияни тарк эта бошладилар. Мамлакат бозорларида вазият ўзгарди. Турк лирасининг долларга нисбатан қиммати 4.9 фоизга тушди. Таҳлилчиларга кўра, иқтисодий вазият янада оғирлашиши мумкин. Айрим сармоядорлар АҚШ кучларини мамлакатга жойлаштириш ҳақидаги таклифнинг иккинчи марта Туркия ҳукумати томонидан парламентга тақдим этилишига умидсизлик билан қарамоқдалар.\nМаълумки, АҚШ Туркияга ўз ҳарбий кучларини жойлаштириш эвазига 6 миллиард долларли грант ва 24 миллиард долларли узоқ муддатли қарз таклиф қилди. Бу эса, Туркиянинг катта миқдордаги қарзлари муаммосини ҳал қилишга ëрдам бериши мумкин. Унинг бюджед камомади тақрибан 97 миллиард доллардан иборат. Бу эса, ялпи миллий маҳсулотнинг тенг ярмига баробардир.


Ўзбекистонда бюджет тақчиллигини ЯИМга нисбатан 3 фоиздан оширмаслик режа қилинди – Kommers.uz\nМолия\t14:40 | 3.1.22\nЎзбекистонда бюджет тақчиллигини ЯИМга нисбатан 3 фоиздан оширмаслик режа қилинди\nЎзбекистонда 2022 йил консолидациялашган бюджет тақчиллиги 25,5 триллион сўм прогноз қилинмоқда.\nзбекистонда давлат бюджети тақчиллигини қисқартириб, 2023 йилдан ЯИМга нисбатан 3 фоиздан ошиб кетмаслигини таъминлаш режалаштирилмоқда. Бу ҳақда Ўзбекистоннинг 2022–2026 йилларга мўлжалланган тараққиёт стратегияси лойиҳасида сўз боради.\nҚайд этилишича, бюджет харажатларини шакллантиришда самарадорликни баҳолаш индикаторларини назарда тутувчи дастурий бюджетлаштириш тизимига ўтиш кўзда тутилган.\nШунга кўра, 2022 йилда давлат бюджети лойиҳасида 40 та вазирлик ва идоранинг бюджет маблағларидан фойдаланиш билан боғлиқ харажатларининг мақсадли индикаторлари тасдиқланади.\nВазирлик ва идоралар 2022 йил 1 апрелдан бошлаб бюджет харажатлари ва ривожлантириш дастурларининг мақсадли индикаторлари ижроси тўғрисидаги ҳисоботларни ўз расмий веб-сайтларида эълон қилиб борради.\nМаълумот учун, Ўзбекистонда 2022 йил консолидациялашган бюджет тақчиллиги 25,5 триллион сўм (ЯИМга нисбатан 3 фоиз) миқдорида прогноз қилинмоқда.


2016 йилнинг энг ёмон автомобиллари аниқланди » Новости Узбекистана сегодня: nuz.uz\nНовости Узбекистана → Фан ва технология → 2016 йилнинг энг ёмон автомобиллари аниқланди\n13-03-2017 10:53 0 1330 Рейтинг1 Чоп этиш\n2016 йилнинг энг ёмон автомобиллари аниқланди\nConsumer Reports журнали ўтган йилнинг 10та энг ёмон автомобилини аниқлади. Рейтинг одатга кўра, ярим миллиондан ортиқ америкаликнинг муносабатига асосланиб тузилди, деб ёзмоқда carzone.uz.\n“Ёмон”лар мустақил синов натижалари, машина эгаларининг тақризи ҳамда тўқнашув тестларига асосланиб аниқланган.\nМасалан, Mitsubishi i-MiEV электромобили секин зарядланиши ва йўл захираси камлиги туфайли бу рўйхатга тушиб қолган.\nFiat 500L субкомпактвэнининг эгалари сотиб олганидан афсусланганлигини ёзган. Қолаверса, ўтказилган синовлар бу машинага ўтириш ноқулайлиги ва осмасининг қаттиқлигини кўрсатди.\nMitsubishi Mirage моторининг қаттиқ титраши, қуввати пастлиги ва туссиз салони учун “ёмон”лар қаторидан жой олди.\nЎрта синфдаги автомобиллар орасида Chrysler 200 қулай эмаслиги ва ноқулай бошқарилиши билан “ажралиб туради”. Ҳайдовчи ўрни ноқулайлиги, йўловчи учун ўртамиёна шароити ҳамда хариддан кейинги биринчи йилдаёқ бузилавергани учун Toyota Tacoma пикапи паст баҳо олди. Ўрта ўлчамли кроссоверларнинг аутсайдери — Dodge Journey бўлиб, у ишончли эмас, мотори ўлгудай мечкай, тўқнашув тестларида арзигулик натижа кўрсатмаган.\nMercedes-Benz CLA шоҳона машинасининг осмаси қаттиқ, салонига кучли шовқин эшитилади, двигатели яхшимас. Maserati Ghibliнинг эса салони тор ва двигателининг сарфи юқори. Иккала автомобиль ҳам “қора рўйхат”дан жой олган.\nАнтирейтингни Land Rover Discovery (ишончли эмас, салони камтаргина) ва Cadillac Escalade (тормози ёмон ишлайди, бошқариш қийин, иккинчи ва учинчи қатордаги йўловчилар сиқилиб қолади) автомобиллари безаб турибди.\nДоно халқимиз бежизга “Ёмоннинг яхшиси бўлгандан яхшининг ёмони бўл”, демайди.\nАввалроқ Американинг J.D. Power агентлиги жаҳоннинг энг ишончли автомобилларини аниқлаганда рўйхатга Toyotaнинг етти ва Chevroletнинг тўрт русуми кирганини эслатиб ўтамиз.\nБундан ташқари, Женевадаги автосалонда нуфузли “Бутунжаҳон йил автомобили” номига даъвогарлар учлигини аниқлади. Ғолиблар номи апрелда Нью-Йоркдаги моторшоуда эълон қилинади.


ЎзА - Қўшма рейд: Бирида яхши, бирида акси...\nҚўшма рейд: Бирида яхши, бирида акси...\n05.06.2018 15:37 Чоп этиш версияси\nИнсонларнинг дарду ташвишларини ўйлаб яшаш – одамийликнинг энг олий мезонидир.\nҚўшма рейд давом этмоқда. Бундан олдин Жиззах вилоятидаги музейлар ҳолати, йўллар ва дам олиш сиҳатгоҳларининг умумий ҳолати юзасидан материаллар берган эдик. Айни пайтда мухбирларимиз вилоятнинг Мирзачўл тумани сари йўл олди.\nЭслатиб ўтамиз, қўшма рейд Ўзбекистон Миллий ахборот агентлиги ҳамда “Ишонч” газетаси ҳамкорлигида тайёрланмоқда.\nЖиззах шаҳрининг марказини Ўзбекистон ривожига муносиб ҳисса қўшган давлат арбоби Шароф Рашидовнинг залворли ҳайкали безаб турибди. Бу буюк арбоб номи билан аталадиган кўча ўзининг ободлиги билан ажралиб туради.\nБу кенг кўчанинг икки ёни замонавий маъмурий бинолар, савдо комплекслари ва бошқа иншоотлар кўрган кишининг ҳавасини келтиради. Бу, албатта, нафақат жиззахликларнинг, балки бутун Ўзбекистоннинг ютуғи ва юзи.\nШу йўлдан фахр ила кетарканмиз, чиройли бинолар ортида нима борлиги, аниқроғи ҳаёт қандайлиги бизни қизиқтириб қолди. Йўлни шу томонга бурдик.\nАфсуски, ўйлаганимдек бўлди. Бошқа асрга ўтиб қолгандек бўлдик. Йўллар ўйдим-чуқур, атроф нотоза, икки қаватли уйлар тўкилай деб турибди...\nБу Жиззах шаҳар Зилол маҳалласи экан. Маҳалладаги 1\_9-уйга яқинлашарканмиз, ён-атрофнинг ахлат уйимларига тўлгани, уй атрофидаги ерларнинг қаровсиз ётгани, уйнинг фасад қисмидаги ёриқлар ва кўчган сувоқ излари дилни анча хира қилди.\nХонадон соҳибаси мутасаддилар ён-атрофдаги ободончилик ишларини ўз ҳолига ташлаб қўйгани, буга бош бўлмаётганидан ранжишини маълум қилди. Уй ичида ҳам муаммолар йўқ эмас экан. Ичимлик суви гоҳ келса, гоҳ келмас экан.\nБу муаммолардан Жиззах шаҳар ҳокимлигининг хабари бормикан?\nЖиззах шаҳар ҳокимининг қурилиш масалалари бўйича ўринбосари Сойибжон Ортиқовга қўнғироқ қилиб, саволларимизга жавоб сўрадик.\n– Мазкур маҳалла “Обод маҳалла” дастурига киритилган. Бу ерда ободончилик ишлари 2019 йилда амалга оширилади, – деди С.Ортиқов.\n– Шу вақт келгунча одамлар шу аҳволда яшайверадими?\n– Йўқ, албатта. Камчиликни тузатишга ҳаракат қиламиз. 2019 йилни кутмасдан бошқа имкониятларни ишга солиб, аҳолига қулайлик яратишга ҳаракат қиламиз.\nҲа, ҳеч бўлмаса мутасаддилар камчиликни тан олиб, уни бартараф этишга ваъда бермоқда. Бу ҳам бир масъулият, албатта.\nЛекин истагимиз Президентимиз айтганидек, халқимиз келажакда эмас, бугун яхши шароитда яшасин.


hidoyat.uz – “Мовароуннаҳр” нашриётининг сайти - “Масъуд кунлар сени қувонтирсин”\n“Масъуд кунлар сени қувонтирсин”\nЎтган асрнинг иккинчи ярмида адабиётга кириб келган ижодкор қиз-аёлларнинг барчаси Ўзбекистон халқ шоири Зулфия эътиборидан, ғамхўрлигидан четда қолмади. Шоира уларни оналик қалби билан ардоқлади, адабиётимиз жонкуяри бўлиб қўллаб-қувватлади.\nЗулфияхоним адабиёт ихлосмандларини ҳам жуда қадрлар эди. Унинг бахмаллик Юлдуз исмли мухлисага ёзган хатларидан парчалар фикримиз далилидир.\nСуюкли қизим Юлдузжон!\nЯхши кунларда мактубингни олиб, кайфиятим кўтарилди. Сендан келган ҳар бир хат соғинчимни оширади ва кўнглимга тасалли беради. Бир мактуб ярим дийдор дейдилар. Лекин сенинг иссиқ чеҳранг ҳамиша кўзим олдида, меҳрингни узоқдан ҳам сезиб тураман. Сен келадиган кунларинг менинг бу ердаги кунларимни безашини биламан...\nСен нафақат доно, иродали, мустаҳкам эътиқодли қизсан. Сендайларни дунёга келтириб кетган Онангга раҳмат, қизимжон, ўзингни тетик тут! Ҳаётда тақдирнинг қаттиқ бўронини кўрдинг, кўрганинг ўша бўлсин, шамоллар, шабодаларга чап бериб, уни енгиб яшаш керак. Худо сенга умрингнинг ҳамма фаслида ҳам баҳор шабодасини туҳфа этсин.\nЮлдузбону! Мен сени янгиликлар билан қутлайман. Орзуларинг рўёбга чиқадиган масъуд кунлар сени қувонтирсин. Мен хоҳлайманки, сен гўзал келин бўлиб тушган хонадонда ҳамиша осойишталик, эзгулик, қадрлилик ҳукм сурсин. Юлдуз, Юлдузжон, бу ерда сенинг ўрнинг ҳамиша билинади, лекин бахтиёр ҳис билан яшаётганинг учун мамнунман.\nСалом, менинг суюкли қизим Юлдузбону!\nМен сени ва Алишерни оналик ва оталик саодати билан муборакбод этаман.\nҚизим, сен ҳақсан, оналик туйғуси шу қадар кучли ва шу қадар бепоёнки, унинг қай даври қанчалик катта ва гўзал, азизлигини ўлчаб бўлмайди. Буни мен айтяпман. Умрлари ярим аср довонидан ўтган азиз фарзандларимнинг қайси фасли гўзал, азиз ва суюкли – айтолмайман.


Сиз, Уллы Мәртебели Мырзаны Өзбекистан Республикасы Президенти болып сайланғаныңыз мүнәсибети менен шын жүректен қутлықлаўға рухсат еткейсиз.\nБүгинги күнге шекем Сиз Уллы Мәртебели Мырза Өзбекистан Республикасының Бас министри сыпатында мәмлекеттиң ишки сиясатын басқарып келдиңиз. Уллы Мәртебели Мырза, Сизиң басшылығыңызда Өзбекистан бунан былай да жедел раўажланады, бул өз гезегинде пүткил Орайлық Азия регионының турақлылығы ҳәм абаданлығына үлкен үлес болып қосылады.\nБиринши Президент Ислам Кәримовтың басламасы менен Япония ҳәм Өзбекистан арасында дипломатиялық қатнасықлар орнатылғанлы берли еки тәреплеме байланысларымыз дослық ҳәм өз-ара қолайлық орталығында даўам етпекте. Өзбекистанға өткен жылы келгенимде Сиз Уллы Мәртебели Мырза мени шын жүректен күтип алғаныңыз ҳәм пүткил сапарым даўамында жанымда болғаныңыз мен ушын үлкен бахыт болды. Япон әскерлери мәңги жерленген орынды зиярат етиў, Наўайы атындағы театрға барыў, еслеў кешесиндеги концертке қатнасыў сапарымды оғада байытты ҳәм жеке өзимде умытылмас тәсир қалдырды. Усы мүнәсибет пенен Сизге және бир мәрте шын жүректен миннетдаршылығымды билдириўге рухсат еткейсиз. Сиз Уллы Мәртебели Мырза менен жақын бирге ислесиўде еллеримиз арасындағы дослық қатнасықларын буннан былай да раўажландырыў тәрепдарыман. Буннан тысқары, «Орайлық Азия+Япония» сәўбети шеңберинде пүткил Орайлық Азия менен бирге ислесиўди раўажландырыўға таярмыз.\nСиз Уллы Мәртебели Мырзаға беккем денсаўлық ҳәм үлкен табыслар, Өзбекистан халқына бахыт ҳәм абаданлық тилеп қаламан.\nШын жүректен ҳүрмет пенен,\nЯпония Бас министри\nСизге Өзбекистан Республикасы Президенти болып сайланғаныңыз мүнәсибети менен ең жақсы тилеклеримди жоллаўдан қуўанышлыман.\nСизиң исенимли жеңисиңиз Өзбекистан халқының басшылық қәбилетиңизге сөзсиз исениминен дәрек береди. Бул Сизиң узақты гөзлеген басшылығыңызда Өзбекистан Республикасының социаллық-экономикалық раўажланыўда ерискен үлкен табысларының тән алыныўы болып табылады.\nПакистан ҳәм Өзбекистанды туўысқанлық ҳәм дослық мүнәсибети бирлестиреди. Еллеримиз көп жыллар даўамында кең шеңбердеги мәселелер бойынша өз-ара байланыслардың жоқары дәрежесине ерискен. Жақын ҳәм шын жүректен қуралған қатнасықларымыз халықларымыздың ҳәм еллеримиздиң мәплери ҳәм абаданлығы жолында буннан былай да беккемленип баратуғынына исенемен.\nПурсаттан пайдаланып, Сиз Уллы Мәртебели Мырзаға беккем денсаўлық ҳәм үлкен табыслар, Өзбекистан халқына тынышлық, раўажланыў ҳәм абаданлық тилеймен.\nУллы Мәртебели Мырза, Сизге болған жоқары ҳүремтимди қабыл еткейсиз.\nПакистан Ислам Республикасы Президенти\nПольша халқының ҳәм жеке өзимниң атымнан Сизди Өзбекистан Республикасы Президенти болып сайланғаныңыз мүнәсибети менен шын жүректен қутлықлайман.\nПольша Өзбекистанда, соның ишинде, кейинги айларда Сизиң басшылығыңызда экономиканы ҳәм жәмийетти реформалаў бағдарында әмелге асырылған жумысларды ҳүрмет пенен атап өтеди. Президент Мырза, Сизге Өзбекистанда турақлылықты ҳәм қәўипсизликти бунна былай да беккемлеўдеги ҳәм халықтың турмыс дәрежесин арттырыўдағы жумысларыңызда табыслар тилеймен.\nПольша өз-ара бирге ислесиўмизди және де беккемлеўден мәпдар. Усы мүнәсибет пенен 2017-жылда Польша — Өзбекистан Экономикалық бирге ислесиў бойынша ҳүкиметлераралық комиссиясының нәўбеттеги мәжилиси болып өтиўи ҳәм усы мәжилис өз-ара экономикалық қатнасықларымыздың жағдайын ҳәм перспективаларын додалаў ушын жақсы имканият болатуғынына үмит етемен.\nСизге усы жыл 9-ноябрьде жоллаған хатыңыз ҳәм жоқары дәрежедеги сапарлар алмасыўы ҳаққындағы мирәтиңиз ушын миннетдаршылық билдиремен. Президент Мырза, Өзбекистан Республикасы ҳәм оның халқының абаданлығы жолындағы жуўапкершиликли жумысыңызда үлкен табыслар ҳәм беккем денсаўлық тилеген шын жүректен жоллаған тилеклеримди қабыл еткейсиз.\nПольша Республикасы Президенти\nСизди Өзбекистан Республикасы Президенти сайлаўындағы жеңисиңиз бенен шын жүректен қутлықлайман. Сиз ерискен табыс Өзбекистан халқының елиңиздеги тынышлық, абаданлық ҳәм раўажланыў жолын избе-из даўам еттириўге деген исенимли қарарынан дәрек береди.\nАрмения — Өзбекистан арасындағы мәмлекетлераралық қатнасықларға буннан былай да жедел пәт бағышлаўдан Армения мәпдар екенин тастыйықлайман. Өз-ара байланысларымыздың потенциалын толық жүзеге шығарыў халықларымыздың ҳәм еллеримиздиң мәплерине хызмет ететуғынана исенемен.\nСиясий сәўбетлесиў, саўда-экономикалық ҳәм гуманитарлық байланысларды раўажландырыў мақсетинде Сизди, ҳүрметли Шавкат Миромонович, Армения Республикасына рәсмий сапар менен келиўиңиз ушын мирәт етемен.\nҲүрметли Шавкат Миромонович, Сизге жоқары мәмлекетлик лаўазымдағы жумысыңызда табыслар, Өзбекистан халқына тынышлық ҳәм абаданлық тилеймен.\nАрмения Республикасы Президенти\nСондай–ақ, төмендегилер өз қутлықлаўларын жоллаған:\nАўғанстан Ислам Республикасы ҳүкимети Атқарыў кеңесиниң баслығы-доктор Абдулла Абдулла\nРоссия Федерациясы Федерал Мәжилиси Федерация Кеңеси Баслығының орынбасары – Ильяс Умаханов\nРоссия Федерациясы Мәмлекетлик Думасының Халықаралық жумыслар бойынша комитетиниң баслығы – Леонид Слуцкий\n«Российские железные дороги» ААЖ президенти, ҒМДАға ағза мәмлекетлердиң Темир жол транспорты бойынша кеңесиниң баслығы – Олег Белозеров\nЕвропа Парламенти депутаты – Херберт Дорфманн\nНогая университети президенти – Сеичи Мацуо\n«ЛУКОЙЛ» нефть-газ компаниясы перзиденти – Вагит Алекперов\n«Боинг - пуқаралық самолётлары» компаниясы президенти ҳәм бас атқарыўшы директоры, «Боинг» корпорациясы вице-президенти – Рэймонд Коннер\nУлыўма кәсиплик аўқамлары Конфедерациясы бас хаткери – Владимир Шербаков\n«Клаас» компаниясы бақлаў кеңесиниң баслығы – Катрина Клаас Мюлхойзер\n«Клаас» компаниясы басқармасы ағзасы – Ян-Хендрик Мор\n«Мир» мәмлекетлераралық телерадиокомпаниясының баслығы – Радик Батиршин\nSa'ne: 15.12.2016 11:01, 945 ma'rte ko'rip shi'g'i'ldi'


Effect.uz ходими билан қилинган интервью Озарбайжон нашрида чоп этилди - EFFECT.UZ\n. 17:49 | 16.07.2021\nТуркия элчихонаси томонидан Ўзбекистондан Анталья шаҳрига саёҳатга юборилган Effect.uz журналисти Рухсора Бахромзоданинг Озарбайжонлик журналист Ниҳат Гўйтуркка берган интервьюси Озарбайжоннинг «Bayraqdar.info» нашрида чоп этилди.\n«Мен Озарбайжонни кўришни ва журналистлари билан алоқалар ўрнатишни хоҳлайман» сарлавҳаси остида чоп этилган хабарда Рухсора Бахромзода сўнгги 2–3 йил ичида Ўзбекистондаги ёшлар орасида журналистикага қизиқиш кучайганини айтган. Шунингдек, у Шавкат Мирзиёев Президент этиб сайланганидан сўнг, давлатнинг ушбу соҳага бўлган эътибори ортганини маълум қилган.\n“Ўрта мактабни тугатган кўплаб ёшлар журналист бўлиш истагини билдирмоқда. Учрашувларда Ўзбекистон Президенти журналистларни фаол бўлишга чақиради. Бундан ташқари, давлат раҳбарининг топшириғига биноан, 2018 йилда ташкил этилган Ўзбекистон журналистика ва оммавий коммуникациялар университети бугунги кунда журналистика билан боғлиқ барча мутахассисликлар бўйича таълим беради”, деган ўз интервьюсида Effect.uz сайтининг директор ўринбосари.\nФото муалллифи: Аҳмад Тўра / расмда ўзбек ва Озарбайжон журналистлари\n4 йилдан бери журналист сифатида ишлаб келаётган ҳамда ҳозирда Туркиядаги Сакаря университетининг алоқа факультетида журналистика ва реклама йўналиши бўйича таҳсил олаётган Рухсора Бахромзода суҳбатда Ўзбекистон ва Озарбайжон журналистлари ўртасида яқин алоқалар ўрнатилиши кераклигини айтган.\n“Туркия ва Озарбайжон маданияти ўзбек маданиятига жуда яқин. Бу табиий. Биз ҳаммамиз қардош мамлакатлармиз. Мен турк дунёсини яхши кўраман. Шунинг учун, олий маълумот олишда Туркияни танладим. Аммо менинг энг катта орзуларимдан бири Озарбайжонни кўришдир. Шу билан бирга, мамлакатларимиз журналистлари ўртасида яқин алоқалар ўрнатилиши керак деб ўйлайман”, деган Effect.uz журналисти сўзи якунида.\nTeglar:«Bayraqdar.info», EFFECT.UZ, Ozarbayjon, Рухсора Баҳромзода\nТокио-2020: Баҳодир Жалоловнинг жангидан – фотогалерея\nАрманистон ва Озарбайжон чегарасида яна отишма бошланди, яраланганлар бор


hidoyat.uz – “Мовароуннаҳр” нашриётининг сайти - Ҳазрат Али Ибн Абу Толиб ўгитлари\n* Аллоҳнинг Китобини ўрганинг, чунки Аллоҳнинг Китоби сўзларнинг энг устунидир. Қуръонга доир билимларни эгалланг, чунки Қуръон қалбларнинг баҳоридир. Қуръон нуридан шифо тиланг, чунки Каломуллоҳ кўксингиздаги касалликларга шифодир.\n* Эй инсонлар! Нотўғри эътиқодларга қалбингиздан жой берманг, шунда шубҳага тушмайсиз ва инкор этишга юз тутмайсиз.\n* Қариндошлик ҳақларига риоя қилинг, чунки қариндошлик ҳақларига риоя қилиш умрни узайтиради ва ўзаро севгини орттиради.\n* Яширинча садақа беринг, чунки садақа гуноҳларга каффорат бўлади ва Аллоҳнинг ғазабини сўндиради.\n* Кимга нима ваъда қилсангиз, ваъдангизни бажаринг.\n* Бир-бирингизга жаҳл қилманг.\n* Кучсизга, мазлумга, қарздорларга, Аллоҳ йўлидагиларга, йўлда қолганларга, сиздан ёрдам сўраганларга ёрдам кўрсатинг.


Мардлик, бурч ва садоқат | soglom.uz\nЮртимизда кексаларни эъзозлаш, ёши улуғ инсонларга ҳурмат-эҳтиром кўрсатиш, уларга муносиб турмуш шароитларини яратишга алоҳида эътибор қаратилмоқда.\nПрезидентимиз Шавкат Мирзиёевнинг 2018 йил 16 апрелдаги “Иккинчи жаҳон уруши қатнашчиларини рағбатлантириш тўғрисида”ги фармони ҳамда “Хотира ва қадрлаш кунига тайёргарлик кўриш ва уни ўтказиш чора-тадбири тўғрисида”ги қарори асосида жойларда кўплаб хайрли ишлар амалга оширилмоқда.\nБугунги кунда Фарғона вилоятида 110 нафар Иккинчи жаҳон уруши иштирокчиси истиқомат қилади. Шу билан бирга 4 минг нафардан зиёд фронт ортида меҳнат қилган, боқувчисини йўқотган, мустақиллик йилларида хизмат бурчини адо этиш чоғида ҳалок бўлган ҳарбий хизматчилар ва ҳуқуқни муҳофаза қилиш органлари ходимларининг рўйхати шакллантирилди. “Хотира ва қадрлаш куни” муносабати билан “Нуроний” жамғармаси Фарғона вилоят бўлими ҳамда ҳамкор ташкилотлар томонидан Иккинчи жаҳон уруши қатнашчилари ҳолидан хабар олиниб, ўтганлар хотираси яна бир эсланди.\n– Жойлардаги ишчи гуруҳлар томонидан “Инсон қадри улуғ, хотира муқаддас”, “Мардлик, бурч ва садоқат” шиорлари остида маданий-маърифий тадбирлар ташкил этилмоқда. Жумладан, “Нуроний” жамғармаси шаҳар, туман бўлимлари фаоллари томонидан ўқув масканлари, маҳалла гузарлари ва корхона ташкилотларда фаол фахрийлар иштирокида хотира кечалари, уч авлод учрашувлари ўтказилмоқда, – дейди жамғарманинг вилоят бўлими раис ўринбосари Хурсанбой Шарафиддинов. – Шу билан бир қаторда Иккинчи жаҳон уруши қатнашчиларининг уйларига бориб, уларнинг ижтимоий аҳволи ўрганилиб, эҳтиёжманд фуқароларга ногиронлик аравачалари, эшитиш аппарати ва бошқа тиббий жиҳозлар тақдим этилмоқда.\nУруш қатнашчиларининг истаклари асосида ўзлари жанг қилган мамлакатларга бир нафар яқини билан саёҳат қилишни ташкил этиш ҳамда Кисловодск шаҳридаги “Ўзбекистон”санаторийси ва республикамиздаги бошқа дам олиш масканларида бепул даволанишларини таъминлаш бўйича ҳам қатор амалий ишлар қилинмоқда.\nЎзбекистон туманининг Деҳқонобод қишлоғида яшовчи Иккинчи жаҳон уруши қатнашчиси Мирзаёр ота Маҳкамов ҳам урушнинг энг қонли нуқталарида жанг қилган. У 1952 йилда урушдан қайтгач, ички ишлар соҳасида самарали меҳнат қилди. Турмуш ўртоғи билан 9 фарзандни тарбиялаб, вояга етказди. Ота фарзандларининг барчасини эл корига ярайдиган инсонлар қилиб тарбиялади. Уларни касб-корли қилди. 3 нафар ўғил ота касбини давом эттирди. Отахон ҳар бир сўзида маҳалладаги ёш ўғил-қизларга бугунги тинч ва доруломон кунларнинг қадрига етиш лозимлигини уқтиради.\nЯна ўқинг: Миннатдорлик мактуби\n– Урушни биз кўрдик, сизлар кўрманглар. Бир-бирингизни қадрланг. Ўзбекистонимиз равнақига ҳисса қўшишни катта бахт деб билинг, – дейди 93 ёшни қарши олган Мирзаёр бобо.\nТинчлик йўлида ўз жонини фидо қилган ватандошларимизни хотирлаш, жангоҳлардан омон қайтган ва бугун орамизда бўлган, фронт ортида матонат кўрсатганларни эъзозлаш, уларнинг дуоларини олиш барчамизнинг инсоний бурчимиздир. Зеро, боболаримизнинг кўрган-кечирган оғир машаққатлари замирида истиқлол неъматларини нақадар қадрли эканини англаймиз.


Илон – medu.uz – Дорилар ҳақида маълумотлар ўзбек тилида\nHome Йўриқномалар Илон\nПрепаратнинг савдо номи: Илон\nТаъсир этувчи моддалар (ХПН): терпентин лиственница (Terebinthina laricina), терпентин мойи (Terebinthinae aether oleum epinopinastro), эвкалипт мойи (Eucalypti aether oleum)\nфаол моддалар: 54 мг терпентин лиственница (Terebinthina laricina), 72 мг терпентин мойи (Terebinthinae aether oleum epinopinastro) ва 12 мг эвкалипт мойи (Eucalypti aether oleum);\nёрдамчи моддалар: оқ вазелин, сариқ асалари муми, стеарин кислотаси; олеин кислотаси; полисорбат 20; розмарин мойи; тимьян мойи, тимол, хлорофилл мис комплекси (Е141), бутилланган гидрокситолуол (Е321).\nТаърифи: оч-яшил рангли, тиниқ, ўзига хос эфир мойлари ва терпентин мойи ҳидили бир хил суртма.\nФармакотерапевтик гуруҳи: маҳаллий қўлланадиган яллиғланишга қарши восита.\nАнъанавий ўсимликлардан олинадиган восита.\nАниқ таъсир механизми номаълум. Клиника олди ва клиник тадқиқотлар шуни кўрсатадики суртма терини шикастланган сохасида қон билан таъминланишини яхшилайди ва антисептик таъсирга эга.\nФармакокинетик тадқиқотлар ўтказилмаган.\nЕнгил, локал, терини йирингли яллиғланиши, йирингли ярачалар каби, соч фолликулаларини ва тер безларини яллиғланишида қўлланади.\nИлон суртмасини суртишдан олдин яллиғланган соҳани спирт ёки дезинфекцияловчи восита билан синчиклаб тозалаш керак. Шикастланган тери сохасини ташқи омиллар таъсиридан сақлаш керак.\nТери тўқимасининг яллиғланган майдонига боғлиқ ҳолда Илон суртмасини текис қилиб 2-3 см узунликда суртинг ва жароҳатни мувофиқ боғлам билан ёпиб қўйинг. Боғламни ҳар куни алмаштириб туриш керак.\nИлон суртмасини 6 ёшгача бўлган болаларга қўллаш мумкин эмас.\nКам ҳолларда Илон суртмасини қўллашни бекор қилгандан кейин қайтувчан аллергик реакциялар пайдо бўлиши мумкин.\nАгар пациент қандайдир ножўя таъсир сезган бўлса, шифокор ёки фармацевтга мурожаат қилиш керак.\n6 ёшгача бўлган болалар. Ҳомиладорлик, лактация даври.\nИлон суртмаси қўлланганда суртма кўзга ёки кўзга яқин тери соҳасига тушмаслигини кузатиш керак. Илон суртмасини қўллагандан кейин қўлларни яхшилаб ювиб ташлаш керак.\nИлон суртмасини қўлланилиши юқоридаги кўрсатмаларга мувофиқ бўлиши керак.\nИлон суртмасини янги жароҳатларга ва тери тошмаларига суртиш мумкин эмас.\nТерини яллиғланиш симптомлари ёмонлашган холларда ёки агар 3 кундан кейин яхшиланиш юз бермаган бўлса пациент шифокорга мурожаат қилиши керак.\nИлон суртмасини ҳомиладорликка таъсири бўйича тадқиқотлар ўтказилмаган. Ҳайвонларда репродуктив фаолиятига таъсирини ўрганиш бўйича тадқиқотлар ўтказилмаган, шунинг учун Илонни ҳомиладорлик вақтида қўллаш тавсия этилмайди.\nИлон суртмасини фаол моддалари она сути билан чиқарилиши номаълум, шунинг учун Суртмани эмизиш даврида қўллаш тавсия этилмайди.\nФертилликка таъсири хақида тадқиқотлар ўтказилмаган.\nИлон препаратини 6 ёшгача бўлган болаларда қўлланиши ҳақида маълумотлар йўқ, шунинг учун ушбу суртмани бу ёшдаги болаларда қўллаш мумкин эмас.\nАвтотранспортни бошқариш ва харакат механизм мосламаларига хизмат қилиш қобилиятига таъсири\nИлон суртмаси автотранспортни бошқариш ва харакат механизм мосламаларига хизмат қилиш қобилиятига сезиларли таъсир кўрсатмайди.\nДоза ошириб юборилганда ўткир токсик таъсири симптомлар пайдо бўлиши кутилмайди.\nЎрам кўриниши ва ичидагиси: Илон ўзида оч яшил суртмани намоён этади.\nИчки ҳимоя лакли қобиқ ва бураладиган полиэтилен қопқоқли алюмин туба. Туба 25 г суртма сақлайди.\n25°С дан юқори ҳароратда сақланмасин.\nБиринчи очилишидан кейинги яроқлилик муддати: 6 ой.


Дунёга машҳур сунъий йўлдош компанияси раҳбари Қозоғистондаги иш режалари ҳақида гапирди\n29 Октябрь 2021 18:30\nNUR-SULTAN. Kazinform - Дунёга машҳур сунъий йўлдош оператори бошқаруви раиси Стив Коллар Қозоғистон қишлоқларини Интернетга кенг полосали уланиш билан таъминлаш режалари ҳақида гапирди, деб хабар беради Kazinform мухбири.\n«Биз ‘нг йирик сунъий йўлдош операторимиз. Биз ердан бир неча минг километр масофада жойлашган 50 та геостационар йўлдош ва 20 та геостационар бўлмаган ўрта сунъий йўлдошни бошқарамиз. Биз космик индустрия билан шуғулланамиз ва бу биз учун жуда муҳим, чунки космос ғайриоддий нарсадир. KazSat ва соҳадаги бошқа ҳамкасбларимиз билан биргаликда биз қилаётган иш катта қийинчилик ва катта мукофотдир. Нега мукофот? Чунки биз жуда қимматли техник тажрибага эга бўлаяпмиз», - деди Стив Коллар Dgitl Bridge 2021 халқаро форумида сўзлаган нутқида.\nШунингдек, у Қозоғистон томони билан интернет тармоғига киришни таъминлаш бўйича ҳамкорликда ишлаш режалари билан ўртоқлашди.\n«Қозоғистонда 600 та қишлоқ ва поселкалар қамраб олинмаган ёки етарли даражада қамраб олинмагани таъкидланди. Биз буни ҳал қила оламиз. Космоснинг супер қудрати шундаки, космосдан ҳар қандай одам, ҳар қандай контингент, ҳар қандай аҳоли гуруҳига етиб бориш мумкин. Қозоғистонда ҳаммасини қандай қиламиз. Буни маҳаллий компаниялар билан ҳамкорлик орқали амалга оширамиз. Биз кейинги авлод геостационар бўлмаган сунъий йўлдошларимиздан фойдаланамиз «, - деб тушунтирди Стив Коллар.\nШунингдек, у ушбу компания сунъий йўлдошларининг техник хусусиятлари ҳақида гапирди.\n«Бизнинг сунъий йўлдошларимизнинг техник хусусиятларига, уларнинг масофасига эътибор беринг. Бу ерда ўтказиш қобилияти анча юқори. Қишлоқларга Wi-Fi орқали хизмат кўрсатиш қобилияти, 50 миля сония - сигналнинг ўртача кечикиши. Мен КazSat билан ўрнатган ҳамкорлик учун миннатдорчилик билдираман. Бизнинг мижозларимиз, албатта, бирон бир технологияга боғлиқ эмас, шунинг учун биз ушбу қишлоқлар ва поселкаларни қамраб олишни таъминлаш учун воситаларни танлашда етарлича мослашувчан бўлишимиз мумкин «, - дея хулоса қилди Стив Коллар.\nЎзбекистон 2021 йилда Россияга энг кўп миқдорда помидор экспорт қилган


"Бёрнли" ҳимоячисига "Лидс" ва "Нюкасл" қизиқиш билдирмоқда » Бугунги футбол янгиликлари Узбекистон ва Жахон футболи спорт 2022\nGoal24.uz » Европа жамоалари » Англия » "Бёрнли" ҳимоячисига "Лидс" ва "Нюкасл" қизиқиш билдирмоқда\n"Бёрнли" ҳимоячисига "Лидс" ва "Нюкасл" қизиқиш билдирмоқда\nКлублар унинг келажагини кўрмоқда.\n"Бёрнли" ҳимоячиси Нейтан Коллинз кейинги трансфер ойнасида клубини ўзгартириши мумкин. 21 ёшли ҳимоячи хизматларига "Нюкасл" ва "Лидс" клублари қизиқиш билдирмоқда. Бу ҳақда Британия ОАВлари ёзмоқда.\nКоллинзнинг клуб билан шартномаси 2025 йилнинг ёзида якунига этади. Ирландиялик ҳимоячининг трансфер нархи 8 миллион еврога баҳоланмоқда.\nНейтан Коллинз жорий мавсумда барча мусобақаларда 22 та ўйинда майдонга тушди. Ҳимоячи иккита гол урди. "Бёрнли" билан бирга футболчи чемпионшипга тушиб қолди - жамоа 38 учрашувда 35 очко жамғариб, 18-ўринни эгаллади.


«СУВСИЗ» ҚИШЛОҚ ХЎЖАЛИГИ — ekolog\n«СУВСИЗ» ҚИШЛОҚ ХЎЖАЛИГИ\n1971 йили Бирлашган Араб Амирликлари ташкил топгач, қишлоқ хўжалигига чет эл сармоялари жалб қилина бошланди. Шу мақсадда 1985 йили Дубай амирлигида эркин иқтисодий ҳудуд ташкил этилди ва бир йил ичида бу ерда 60 та давлат ўз ваколатхоналарини очишди. 2001 йили чет эл сармояларининг миқдори 14 млрд. АҚШ доллари бўлган бўлса 2014 йилнинг биринчи ярмида мазкур кўрсаткич 40 млрд. АҚШ долларига етди. Ҳар йили Дубай амирлигидан транзит юк сифатида 170 тонна олтин олиб ўтилиб, шундан 40 тоннаси мамлакатда қолади. Албатта буларнинг барчаси аҳоли фаровонлигини ошишига, давлатнинг иқтисодий соҳада ривожланишига омил бўлиб хизмат қилади. Бирлашган араб амирлиги асрлар давомида ўз қишлоқ хўжалигини такомиллаштиришга уриниб келган мамлакат ҳисобланади. Қадимшунослар мазкур ҳудуддан 5000 йиллик бўғдой қолдиқларини топишган. Ер ости сувларидан фойдаланган ҳолда деҳқонлар кичик ер майдонларини суғоришган ва асосан бўғдой, сули, арпа, хурмо етиштиришган.\n“Ақлли” суғориш тизими\nБирлашган араб амирлигида ёмғирнинг жуда ҳам кам ёғиши, чўлли ҳудудларда унинг ерга етмасданоқ ҳавода буғланиб кетиши, сувнинг тақчиллиги натижасида маҳаллий аҳоли уни “илоҳий неъмат” сифатида қадрлашади. Сувни тежаб ишлатиш БАА учун муҳим аҳамиятга эга. Бугунги кунда қишлоқ хўжалигида мамлакатдаги мавжуд 75 фоиз сув ишлатилади. Мамлакат фермерларининг асосий муаммоларидан бири сувнинг тақчиллиги ва тупроқда қумнинг кўплигидир. Бу эса унинг намликни ушлаб туриш имкониятини пасайтиради. Ўз навбатида вақтида сув ичмаган экинлар “стрессга” тушиб, уларнинг сифати пасаяди.\nСувнинг тақчиллиги БААда “ақлли” ирригацион технологиялардан фойдаланиш заруратини туғдириб, фермерларга фаолиятини кам чиқимли, қишлоқ хўжалигини эса янада барқарор қилиш имконини берди. Бугунги кунда Амирликларнинг йирик шаҳарларидан бири бўлмиш Абу-Дабида озиқ-овқат маҳсулотларини сифатини назорат қилиш бошқармаси фаолият юритиб, унинг асосий йўналишларидан бири айнан етиштирилаётган экинларнинг сувга бўлган эҳтиёжи қай даражада таъминланганлигини назорат қилиш ҳам киради. Ҳозиргача қишлоқ хўжалиги экинлари автоматик суғориш тизимидан фойдаланган ҳолда суғориларди. Ҳар бир эгатга таймер орқали маълум бир вақт оралиғида, яъни экин сувга муҳтож бўлмаган пайтда ҳам сув берилар, бу эса қимматбаҳо оби –ҳаётнинг бекорга исроф бўлишига олиб келарди. Суғориш тизимида ўсимликка керак бўладиган намликни ўлчаб, сигнал берувчи сенсорли датчиклардан фойдаланиш мазкур муаммога барҳам берди.\nМамлакатда қишлоқ хўжалигининг асосини ташкил этувчи фермер хўжаликлар учга бўлиниб, улар сабзавотлар, хурмо пальмалари ва ем-хашак экинлари етиштиришга, хурмо пальмалари ва ем-хашак экинларига ва фақатгина хурмо пальмаларига ихтисослашган. Ҳар бир фермер хўжалигида сувнинг сарфи сув ўлчагичлар билан ўлчанади. Уларнинг ҳар бирида суғориш тизими компьютерлаштирилган бўлиб, далаларнинг турли бурчагига ўрнатилган датчиклар тупроқдаги намлик миқдорини кўрсатиб, экинларнинг стресс ҳолатига тушмаслиги учун қачон суғориш кераклиги ҳақида сигнал беради. Суғоришни компьютер орқали режалаштириш маълумотларни сақлаш ва узатиш, экинлар ривожини, бир далага қанча сув кетишини олдиндан башорат қилиш имконини беради.\nҲосилдорлик интеллектуал меҳнат самараси\nАмирликларда ишлов бериладиган ер майдони 50 минг гектарни ташкил этади. Деҳқончилик асосан Рас-ал-Хайма ва Абу-Дабининг шарқий ҳудудлари, Шаржанинг шимолий-шарқий қисми ва Умон кўрфазининг қирғоқларида олиб борилиб, бу ерда ғалла, сабзавотлар, мевалар, полиз экинлари, тамаки, хурмо экилади. Бугунги кунда мамлакатда йилига 600 000 тоннадан зиёд ғалла, 45 минг тонна мева ва 2 млн.900 минг тонна хурмо етиштирилади. Қишлоқ хўжалигини ривожлантириш ва аҳолини озиқ-овқат билан таъминлаш мақсадида ҳукумат фермерлар учун қудуқлар қазиб, уларни қишлоқ хўжалиги техникаси, уруғлик, заракунандаларга қарши курашиш воситалари билан таъминламоқда. Шу билан биргаликда давлат томонидан турли хил ғалла турларини маҳаллий иқлимга мослаштириш борасидаги тадқиқотлар учун жуда ҳам катта маблағ ажратилган. Қишлоқ хўжалиги соҳасида илмий изланишлар олиб борадиган фуқаролар турли йўллар билан рағбатлантирилиб борилади.\nАҳоли сонинг, озиқ-овқат маҳсулотларига бўлган эҳтиёжнинг ошиши Амирликларда экологик тоза қишлоқ хўжалигини ривожлантиришга туртки бўлди. Атроф муҳити ва сув заҳиралари вазирлигининг хабарига кўра, бугунги кунда мамлакатда 40 дан зиёд органик корхоналар фаолият юритмоқда. Улар 3,89 минг гектар майдонни эгаллаб, 60 дан зиёд турли хил қишлоқ хўжалиги маҳсулотларини ишлаб чиқарадилар. Ушбу мақсадда БААда ишлаб чиқарувчилар ва қишлоқ хўжалигида банд аҳоли учун махсус таълим дастури, органик маҳсулотларнинг маркетинг, органик ўғитларни тақсимлаш марказлари фаолият юритмоқда. ArabianBusiness ахборот хизматининг хабарига кўра, 2014-2015 йилларда фермерлар кузда 38 минг тонна сабзавот ва мевалар олиб, 16 млн. АҚШ доллари ҳажмида даромадга эга бўлишлари мумкин. Ҳозирда Абу-Даби амирлиги фермерлари асосан бодринг (Амирликлардаги умумий бодринг етиштириш ҳажмининг 29%ни), помидор (16%), бақлажон (5%), булғор қалампири (4%), карам (3%) экилмоқда. Асосий вазифа экологик тоза биомаҳсулотлар етиштириш бўлиб, органик агромаданият технологияси асосида ўстирилган қишлоқ хўжалиги маҳсулотлари пестицидлардан ҳоли бўлиб, 100 фоиз табиийдир. Органик агромаданият асосида фақатгина табиий ўғитлардан фойдаланилади. 2012 йилда БААда 8 та органик фермер хўжалиги қайд этилган бўлса, бугунга келиб уларнинг сони 38 тага етди. Уларда 68 турдаги маҳсулотлар, жумладан сут ва гўшт етиштирилади. Бунинг асосий сабаби бу йўналишдаги фермерларни хукумат, хусусан Атроф муҳит ва сув вазирлиги томонидан қўллаб-қувватланаётганлигидир.\nФермерлар давлат томонидан қўллаб-қувватланади\nБирлашган араб амирликларида қишлоқ хўжалигини модернизация қилишга масъул бўлган давлат органи — фермерларга моддий, техникавий ва етиштирган маҳсулотларини сотишга ёрдам кўрсатиш маркази (ADFSC) 2009 йили ташкил этилган бўлиб, унинг инвестиция жамғармаси фермерлар учун замонавий агротехникаларни, иссиқхона гидропоникани сотиб олишга маблағ ажратади. Айни пайтда гидропоника тупроқсиз, сувда минералли эритмалар ёрдамида кичик ҳудудда қишлоқ хўжалиги маҳсулотларни етиштиришга мўлжалланган технология бўлиб, унинг ҳосилдорлиги оддий экиш усулидан бир неча маротаба юқоридир. Жорий йилнинг ёзида Абу-Даби хукумати 2017 йилга қадар амирликларда қишлоқ хўжалигини янада ривожлантириш мақсадида инвестиция жамғармасига 100 млн. дирхам миқдорда пул маблағи ажратди. Инвестиция жамғармаси фермерларга қишлоқ хўжалигини ривожлантириш ва озиқ –овқат хавсизлигини таъминлашга қаратилган лойиҳаларни беш йил муддатга фоизсиз кредит беради. Фермер хўжаликларидаги мавжуд иссиқхоналар ADFSC томонидан тасдиқланган мезонларга мос келиши зарур. Агарда фермер янги иссиқхона қуришни мўлжалласа, унинг ва гидропоника тизимининг умумий нархидан 50 фоизини олдиндан жамғармага тўлаши зарур. Бунинг учун улар ADFSC аъзолари бўлишлари ҳамда марказга лойиҳанинг боришини кузатиш имконини яратишлари лозим. Марказ ўз аъзоларини қўллаб-қувватлаш, сув истеъмолини камайтириш ҳамда маҳсулот сифатини ошириш мақсадида янги технологияларни жорий этиш йўналишида доимий иш олиб боради. Шунингдек ишга тушган лойиҳалар учун ажратилган кредитнинг ярмини ўзи тўлаб, қолган ярмини фермер беш йил давомида тўлаб боришига шароит яратади. Бунинг учун фермерлар Марказ билан беш йиллик ҳамкорлик иш режаси шартномасини, шунингдек кредитни тўлаш бўйича битимни имзолашлари керак.\nБАА агросаноатининг кучли томонлари:\nаҳоли даромадларининг нисбатан юқори даражаси ва хорижликларга мўлжалланганлик БААни юқори сифатли озиқ-овқат маҳсулотлари учун идеал бозорга айлантиради;\nистеъмолчиларда маҳаллий бозордаги янги маҳсулот белгиларига , янги тенденция ва инновацияларга мойиллик мавжуд;\nсоҳадаги ривожланиш ҳукумат субсидиялари ва халқаро сармоялар ҳисобига таъминланмоқда.\nхўжалик юритиш тартиблари амирликлар бошқарувига қараб фарқланади;\nтурли хилдаги маҳсулотларни ишлаб чиқариш ҳам амирликнинг жойлашувига қараб фарқ қилади.\nСоҳани ривожлантириш имкониятлари:\nБААда компания ташкил этиш тадбиркорларга Форс кўрфази давлатларидаги улкан бозор эшикларин очиб беради;\nОрганик озиқ-овқат маҳсулотларига талабнинг муттасил ортиб бориши;\nИшлаб чиқарилаётган маҳсулотларнинг камёблиги ҳамда импортнинг юқори даражадалиги маҳаллий қишлоқ хўжалик компанияларининг ривожланиши учун имконият яратади;\nБАА хукумати томонидан ажратиладиган паст фоизли субсидия ва кредитлар ишлаб чиқариш харажатларини камайтириб, компаниялар ривожланишига кафолат беради.\nСўнгги йилларда Бирлашган араб амирликларида паррандачилик тезкор суръатлар билан ривожланмоқда. Асрлар давомида асосан туячилик ва майда туюқли чорвага ихтисослашган чорвадорлар ўз хўжаликларини кенгайтириб паррандачиликка ривожига ҳам ўз ҳиссаларини қўшишмоқда. Амирликлардаги махсус фермер хўжаликлари балиқчилик, маржон етиштириш билан биргаликда дунёдаги энг қимматбаҳо, тоза зотли чопқир отлар ва туяларни кўпайтириш билан ҳам шуғулланишади. Ушбу отлар президентлар ва хукумат бошлиқлари отхоналарини ҳам безаб турибди. Чунки одатда араб давлатлари раҳбарлари ўз мамлакатларига расмий ташриф билан келган хорижлик мартабали меҳмонларга ана шу отлардан тортиқ этишни ёқтиришади.\nЎз даврида француз императори Наполеоннинг энг севимли оти Меринго ҳам зотдор араб арғумоғи бўлганлиги тарихий манбалардан маълум. Араб арғумоқлари нафақат чиройли кўриниши, балки феъл-атворининг ройишлиги, ювошлиги, чиройли ва бир текис йўрғалаши билан ҳам ажралиб туради.\nТуяларни минироботлар бошқаради\nТуялар – мамлакатнинг рамзларидан бир ва маҳаллий маданиятнинг таркибий қисми ҳисобланади. Аммо бугунги ривожланиш араб ёшларининг қизиқишларига ҳам ўз таъсирини ўтказмай қолмаган. Улар ота-боболаридан фарқли равишда барча қулайликларга эга қимматбаҳо машиналарда юришни афзал кўришади. Шу боис анъаналар йўқолиб кетмаслиги учун ҳар йили Абу-Даби амирлигида туялар фестивали ўтказилади. Тўққиз кун давом этадиган байрамга нафақат мамлакатнинг ўзидан, балки узоқ ва яқин хориждан ҳам кўплаб меҳмонлар ташриф буюришади. Байрам дастуридан эса туя пойгалари (дарвоқе, бу борада ҳам араблар анча илгарилаб кетишган, кўп ҳолларда пойгачи туяларни одам эмас, мини роботлар бошқаради), ким ошди савдолари, қора ва ёрқин тусли туяларнинг гўзаллик танловлари ўрин олган. Фестивалнинг бош ҳомийси БАА президенти бўлгани боис совринлар ҳам шунга яраша: ғолибларга катта миқдордаги пул мукофотлари ва “люкс” синфига мансуб автомашиналар топширилади. Пойгада ғолиб чиққан туянинг нарҳи ҳам 200 минг доллардан камига баҳоланмайди. Гўзаллик танловида эса ҳакамлар туяларни кўкрак қафасининг кенглиги, қулоқларининг тўғрилиги, ўркач ва бўйин орасидаги оралиқ, бўйнининг ва лабларининг узунлиги каби параметрлар бўйича баҳолашади.\nАраблар туяни ёшига қараб номлашади. Масалан, бир ёшли жонивор “хивор”, икки ёшлиси эса “фетим” деб аталади. Араблар кўпроқ урғочи туяларни маъқул кўришади. Чунки нор туя саркаш ва қасоскор бўлади.\nАраблар Аллоҳ чўл шароитида беқиёс бўлган мева, яъни хурмо ва чидамли дастёр — туяни бериб, ўзларига улкан марҳамат кўрсатганини эътироф этишади.\nФақат БААда шаҳар ташқарисидаги йўлларда “Эхтиёт бўлинг, туя!” деган йўл белгисини учратиш мумкин. Эхтиётсизлик оқибатида туяни уриб юборганлик учун хатто БАА учун ҳам каттагина маблағ – 5000 дирҳам жарима тўлашга тўғри келади.\n80 миллион хурмо кўчати экилди\nБиргина Абу-Дабида мамлакат нефть заҳирасининг 95% жойлашган.\n20 йил ичида Бирлашган Араб Амирликларида 80 миллион хурмо кўчати экилди ва бунга 3 млрд. АҚШ доллари сарфланди. Ҳар бир дарахт томчилаб суғорилади.\nБАА йилига 250-300 минг тонна хурмо етиштиради. Хурмодан шунингдек пальма асали, пальма мойи олинади, мевасидан турли хил салқин ичимликлар тайёрланади.\nАбу-Дабидаги Ferrari Park дунёдаги энг йирик ёпиқ аттракционлар парки бўлиб, у 86 000 м² майдонда жойлашган.\nАбу-Дабидаги барча автобус бекатлари автобуслар сингари кондиционерга эга.\nЙўл ҳаракати қоидаларини бузганлик учун жарима миқдори катта бўлиб, қизил чироқдан ўтиб кетган ҳайдовчи 800 доллар жарима тўлашга мажбурдир.\nБААда ДАН ходими йўқдир. Йўл қоидасининг бузулганлигини йўл бўйлаб ўрнатилган видеокамералар суратга тушириб, йил охирида ҳайдовчи эътиборига умумий жарима миқдори ҳавола этилади.\nАгарда ҳайдовчи шосседа туяни уриб юборса 10000 АҚШ доллари миқдорида жарима тўлайди.\nБААда энг совуқ ойлар декабрь ва январь бўлиб, ўртача ҳарорат кундузи +280С, тунда +180 Сни ташкил этади.\nБААда кўчада ташланган ахлат учун жарима 500 дирхам, яъни 100 АҚШ долларидир.\nҲукумат янги турмуш қурган оила замонавий, шинам вилла ва тўйни ўтказиш учун 70 минг дирхам (19 минг АҚШ доллари), ўғил бола тўғилганлиги учун 50 минг АҚШ доллари миқдорида мукофот пули ажратилади.\nРас-ал-Хайм амирлигида маржон етиштирувчи фермалар мавжуд.\nОрол денгизининг қуриган тубидан чучук сув топилгани ростми?\nОролбўйи фаунасини сақлаб қоламизми?


Ўзбекистон Республикаси Адлия вазирлиги - Қорақалпоғистон Республикаси адлия вазирлиги ва ҳудудий адлия бошқармаларида бўш иш ўринлари\n04:56:24 (GMT +5), Дш, 27 июн 2022\nЎзбекистон Республикаси Адлия вазирлиги Наманган вилоят адлия бошқармаси тизимидаги бўш (вакант) лавозимларга танлов ўтказиш тўғрисида эълон\nАдлия органлари ва муассасаларида мавжуд бўш (вакант) иш ўринлари ҳақида эълонлар билан қуйидаги ҳавола орқали танишинг\nБ Ў Ш (ВАКАНТ) Л А В О З И М\nТўрақўрғон тумани адлия бўлими етакчи маслаҳатчиси\n· қабул қилинаётган қонунлар ва бошқа норматив-ҳуқуқий ҳужжатларнинг мазмун-моҳияти ва аҳамиятини туманлар тузилмаларидаги ижрочиларга етказиш, “республика – вилоят – туман – маҳалла” принципи бўйича ҳуқуқий тарғибот ва аҳолининг ҳуқуқий саводсизлигига барҳам бериш борасида, шу жумладан бошқа ҳуқуқни муҳофаза қилувчи ва суд органлари билан биргаликда чора-тадбирларни амалга ошириш;\n· ҳокимларга ҳамда давлат органлари ва ташкилотларининг туманлар (шаҳарлар) тузилмаларига қонунлар ва бошқа норматив-ҳуқуқий ҳужжатларни қўллаш масалалари бўйича маслаҳатлар бериш;\n· давлат органлари ва ташкилотларининг туман (шаҳар) тузилмаларида ҳуқуқий ишларнинг ҳолатини мониторинг қилиш, шунингдек, уларнинг юридик хизматлари фаолиятини мувофиқлаштириш, назорат қилиш ва методик таъминлаш белгилансин.\n· қабул қилинаётган қонунлар ва бошқа норматив-ҳуқуқий ҳужжатларнинг мазмун-моҳияти ва аҳамиятини туманлар тузилмаларидаги ижрочиларга етказиш;\n· туман (шаҳар) ҳокимлари ва халқ депутатлари Кенгашларининг норматив-ҳуқуқий тусдаги қарорларини ҳуқуқий экспертизадан ўтказиш;\n· ҳуқуқни қўллаш амалиётини ўрганиш ва таҳлил қилиш, унинг барқарорлиги ва бир хиллигини таъминлаш бўйича таклифларни ишлаб чиқиш;\n· фуқароларнинг кундалик ҳаётида учрайдиган ҳуқуқий муаммоларни таҳлил қилиб бориш;\n· инсон ҳуқуқларини ҳимоя қилиш бўйича чора-тадбирларни амалга ошириш, ўз ваколати доирасида жисмоний ва юридик шахсларнинг мурожаатларини кўриб чиқиш.\n· қонун ҳужжатларида назарда тутилган мажбурий ижтимоий таъминот пакет;\nЛавозимга қўйиладиган малака ва кўникма талаблар\nюриспруденция мутахассислиги бўйича олий маълумотга эга бўлиш;\nмутахассислик бўйича камида 1 йил иш стажи, муқаддам бевосита фаолият йўналишида ишлаганлар афзалликга эга бўлади;\nНаманган вилоят адлия бошқармаси кассири\nфаолият йўналишлари бўйича қонунчиликни билиш;\nМолия-иқтисод мутахассислиги бўйича олий ёки ўрта махсус маълумотга эга бўлиш;\nбарча меҳнат шароитлари яратилган замонавий идора;\nиш режими: беш кунлик иш ҳафтаси, икки кун дам олиш кунлари билан (шанба, якшанба);\nмуносиб иш ҳақи (иш стажи, ойлик шахсий устама ва бошқалар);\nқонун ҳужжатларида назарда тутилган мажбурий ижтимоий таъминот пакет.\nидоравий тиббий хизмат ва соғломлаштириш масканидан фойдаланиш имконияти мавжуд.\nзамонавий фикрлайдиган ва аҳил жамоа;\nдавлат хизматларида юқори лавозимларга кўтарилиш имконияти.\nНомзодлар 2021 йил 31 май куни соат 18:00 қадар белгиланган намунадаги ариза, маълумотнома-объективка, паспорт ва диплом нусхасини адлия бошқармасининг namangan@adliya.uz ёки namadliya@exat.uz электрон почтаси манзилларига ёки бевосита мурожаат қилишингиз мумкин.\nМаълумот учун телефон: 69-227-11-51, 69-227-03-76.\nТанлов жараёнларини https://www.minjust.uz сайти орқали онлайн тарзда кузатиш имконияти мавжуд.\nИшга қабул қилиш тартиби билан https://namangan.adliya.uz/uz/ob-upravlenii/nam_vacancy/jobs.php?ELEMENT_ID=39377 ҳаволаси орқали, саволлар рўйхати билан эса https://namangan.adliya.uz/uz/news/detail.php?ID=42026 ҳаволаси орқали танишишингиз мумкин.


22 июля, 2021, 15:12\nТеги:Сурхон | Суперлига\nИстеъдодли футболчи Мурод Тўйчибоев юртимизга қайтяпти.\nГрузия чемпионатида тўп сураётган ягона легионеримиз Мурод Тўйчибоев клубини ўзгартиряпти.\nМавсум бошида Кутаисининг “Торпедо” клубига кўчиб ўтган ҳамюртимиз у ерда ўз ўрнига эга бўлди ва доимий равишда жамоасининг асосий таркибидан жой олиб келди.\nШунга қарамай, иқтидорли ҳимоячи бошқа жамоада тўп суришга қарор қилди. У энди ўзимизнинг Суперлигага қайтяпти.\nГрузиядаги фаолияти қандай кечди?\n- Грузияга келишим бир томондан менга жуда яхши бўлди. Бу орқали статистикамни бир мунча яхшилаб олдим. Барибир Европа футболи бошқача экан. Ҳар жиҳатдан, ўйин томонлама, ички муҳит, футболга бўлган эътибор борасида ҳаммаси юқори даражада. Бу ерга келганимдан мени жуда яхши кутиб олишган. Машғулотлар ва ўйинлар орқали ўзимни ҳам яхши томондан кўрсатишга ҳаракат қилдим. Шунинг эвазига мураббийлар ва футболчилар билан ҳам яхши тил топишиб кетдим. Бу ердаги инсонларга, жамоадошларим ва мураббийларга катта раҳмат айтаман. Менга Грузия давлати ва “Торпедо” клуби ёқди. Таассуротларим кўп, ҳаммасини айтсам гап тугамайди. Мен учун ярим йил зўр ўтди.\nҚандай қийинчиликларга дуч келди?\n- Тўғри, Грузияга борган илк пайтимда озгина қийналганман. Қайси томонлама? У ерда бир ўзим эдим. Хонада ҳам ёлғиз бўлгандим, шеригим бўлмасди. Кейинчалик жамоага мослашдим, футболчилар билан яхши чиқишиб кетдим. Натижада жамоадошларим тез-тез хонамга келишарди ва мени зериктирмасдилар. Клубдаги йигитларни кўнгли очиқ, яхши футболчилар. Бош мураббий билан ҳам муносабатим жуда яхши. Айнан у кўпроқ мени қўллаб-қувватларди. Грузияни одамлари меҳмондўст, сира ёмон кўз билан қарамайди. Кейинчалик ёнимга оилам келди. Шундай қилиб, ҳаммасига тез мослашиб кетдим. Ортиқча қийинчилик кўрмадим деб ўйлайман.\nНега Таиландга кетмади?\n- Ҳа, хизматимга Таиланддан таклиф бўлди. Агентим менга алоқага чиқиб, ўша ерни клубидан чорлов бўлаётганини айтди ва нима дейсан, борасанми, деб сўради. Албатта, Таиланд варианти бўйича фикрим ижобий эди. Чунки ажойиб мамлакат, тўловлари ҳам яхши. Аммо кейин ўйлаб қарасам, мени таклиф қилаётган жамоа иккинчи лигада қатнашарди. Мен эса Суперлигасида ўйнашни хоҳлагандим. Иккинчи лигасига боргим келмади. Шу боис бу таклифни бекор қилдик. Европа чемпионатларининг бирида асосий лигасида ўйнаб туриб, Осиёнинг иккинчи лигасига бориб тўп суриш нотўғри деб ўйладим. Шу боис бу борада танлаган қарорим тўғри бўлди деб ўйлайман.\nЎзбекистондан тушган таклифлар ҳақида\n- “Торпедо” клуби билан ҳали келишувимиз бор. Бир йилга шартнома тузганман. Худога шукр, бу ерда ёмон бўлмадим. Янги дўстлар орттирдим. Тажрибамни оширдим. Барибир қачондир Ўзбекистондан таклиф тушса, ўзимизга қайтиб ўйнашни дилимга тугиб қўйгандим. Ўзбекистон Суперлигасида охирги марта адашмасам уч йил олдин ўйнадим, шекилли. Менга ўзимиздан таклифлар бўлиб турибди. Хабарингиз бор, “Андижон” алоқага чиқди. Бу томондан эса “Сурхон”. Футболчини қайси таклиф қониқтирса, ўша ерга боришни истайди. Худо хоҳласа, “Сурхон” жамоаси билан келишувга эришдик. Ота-онамни ёнида, ватанимда яна бир бор ўзимни кўрсатиш ниятим бор. “Сурхон”ни танлаганим нотўғри қарор деб ўйламайман.\n- Тўғри, Грузияда ўйнадим, аммо бу ҳали етарли деб ҳисобламайман. Келажакда бундан ҳам кучлироқ чемпионатларда тўп суриш ниятим бор. Албатта, Ўзбекистон чемпионатида тўп суришни истаяпман. Ҳар холда ўз ватанингизда, яқинларингиз ёнида бўласиз. Ўзимизни чемпионатимиз ҳам яхши, ёмон эмас. Уч йил четда юрдим. Барибир ота-она ва яқинларингизни соғинасиз. Ҳаёт тарзини ўзгартириб, ярим йил бўладими ёки бир йилми, ўзимизни чемпионатда тўп суришни хоҳладим. Қолганини вақт кўрсатади.\nНега “Сурхон”ни танлади?\n- Аслини олганда, бу йил Ўзбекистонга қайтиш режамда йўқ эди. Бу нарса тўсатдан бўлиб қолди. Биринчи бўлиб менга “Андижон” жамоаси алоқага чиқди. Тўғриси, улар билан бир тўхтамга кела олмадик. “Сурхон” жамоаси ҳам менга алоқага чиқди. Ўйлаб қарасам, бу клубни вазияти “Андижон”никига қараганда яхшироқ. Шу сабабли “Сурхон”ни танладим. Ўйлайманки, ҳаммаси яхши бўлади ва жамоанинг ғалабаларига ҳиссамни қўшмоқчиман.\n“Торпедо”дан кетиши қийин кечмадими?\n- Грузия клуби билан шартнома имзолаётганимда келишув бўлган. Агар иккинчи даврада менга яхшироқ вариант чиқса, кетишимга қаршилик кўрсатмайсизлар, деган оғзаки келишувимиз бор эди. Раҳбарлар ва мураббий билан шундай келишганмиз. Юқорида айтдим, бош мураббий билан муносабатим жуда яхши. Шу боис “Торпедо”дан кетаётганим қийин бўлмади. Тўғри, клубдагилар мени қолишимни истади, жамоа учун керакли футболчилигимни айтдилар. Жамоамнинг барча ўйинларида иштирок этиб келаётгандим. Шунинг учун кетишимни истамагандилар. Аммо ҳаёт шунақа. Ҳали ҳаммаси олдинда.\nОйлик маошлар ўртасида фарқ каттами?\n- Ойлик маошларга келсак, “Торпедо”га қараганда,” Сурхон” клуби менга кўпроқ тўлайдиган бўлди. Лекин мен Термиз жамоасига биринчи навбатда пул учун келаётганим йўқ. Аксинча, юқорида айтганимдек, ота-онамни ёнида бўлгим келди. Грузияда маошлар ҳар хил. Футболчиларга иш ҳақларини кўп ва оз тўлайдиган клублар бор. Бизнинг жамоа – “Торпедо” бу борада ўртамиёна эди. Кутаисида қанча ойлик маош олганим сир бўла қолсин. Аммо шароитлар яхши эди, мен улардан розиман.\nУнга Грузиядан яна таклиф бўлдими?\n- Ҳа, албатта менга Грузиядан таклиф бўлди. “Телави” деган клуби қизиқиш билдирди. Аммо менга Ўзбекистон маъқул. Бу ҳозирча, кейинчалик яна Грузияга қайтиб футбол ўйнаш ниятим бор.\nЯнги клубига қачон қўшилади?\n- Тошкентга 23 июль куни қайтаман. Клубга келсак, “Сурхон”нинг мақсади катта. Авваламбор жамоани Суперлигада сақлаб қолиш асосий вазифа ҳисобланади. Чунки “Сурхон”нинг тўплаган очкоси у қадар кўп эмас. Ҳамма ўйинда бор кучим билан ўйнаб, жамоамга фойдам тегишини хоҳлайман.


"Ювентус" 60 йил аввалги антирекордини такрорлади\n20 сентябрь, 2021, 17:22\nЖамоа аутсайдерлар қаторида бормоқда.\nТуриннинг "Ювентус" клуби кеча А Сериянинг 4-турида ўз майдонида “Милан”га қарши баҳс олиб борди ва 1:1 ҳисобида дуранг қайд этди.\nҚайд этиш лозимки, бунга қадар "кекса синьора" чемпионат доирасида "Удинезе"га (2:2) қарши баҳсида ҳам дурангга имзо чеккан эди. Бундан ташқари “Юве” жорий 2021/22 йилги мавсумда "Эмполи" (0:1) ва "Наполи" (1:2) клубларига мағлуб бўлди.\nOpta статистик портали тарқатган хабарга қараганда, "Ювентус" сўнгги бор бундан 60 йил муқаддам чемпионатнинг дастлабки 4 та турида ғалаба қозона олмаган. Турин супер клуби 1961/62, 1955/56 ва 1942/43 йилги мавсумларда миллий чемпионат баҳсларини ана шундай муваффақиятсиз бошлаган.\nМассимилиано Аллегри бошчилигидаги жамоа 4 турдан сўнг А Серия мусобақа жадвалида 2 очко билан 18-ўринда бормоқда.\n"Интер"га қарши муҳим баҳс олдидан "Ювентус" мухлислари учун хушхабар!\nВидео Шомуродов 10 дақиқа ўйнаган баҳсда "Рома" "Ювентус"га мағлуб бўлди (видео)